29.04.2021 12:05 0 2779\nЖорий йилнинг 28 апрель куни Тошкент телеминорасида «Радиоалоқа, радиоэшиттириш ва телевидение маркази» ДУК томонидан ҳудудий бўлинмаларга махсус автомашиналар топшириш маросими бўлиб ўтди. Унда Ўзбекистон Республикаси ахборот технологиялари ва коммуникацияларини ривожлантириш вазири Шуҳрат Содиқов ва «РРТМ» ДУК мутасадди раҳбарлари, ҳудудий марказлар вакиллари иштирок этди.\n«Радиоалоқа, радиоэшиттириш ва телевидение маркази» ДУК Марказий Осиёда телерадиоэшиттириш тизимининг энг катта тармоғига эга – унинг таркибида 126 та антенна-матча иншоотлари бор. Шундан 28 таси 100 метрдан баланд. Тошкент телеминорасининг баландлиги 375 метр бўлса, Учқизил 350 метр, Гулистон, Навоий, Қўнғирот, Тахтакўпир миноралари 250 метр баландликка эга. Марказнинг асосий фаолият тури телерадиодастурларни истеъмолчиларга етказиш ҳисобланади. Бу жараёнда республикамиз минтақаларида жойлашган радиотелеузатиш марказларининг ўрни алоҳида. Телеминоралар чўл, тоғли ҳудудларда, турли баландликда жойлашган. Бу ерда хизмат қиладиганлар табиат инжиқликлари билан олишиб ишлашга, 10-15 кунлаб оиладан узоқда меҳнат қилишларига тўғри келади. Албатта, «РРТМ» ДУК уларга қулай меҳнат ва дам олиш шароитлари яратиб бермоқда.\nМаросимда бу ҳақда АКТ вазири Шуҳрат Содиқов ҳам тўхталиб, мана бугун меҳнатларингизни янада осонлаштириш мақсадида сизларга тоғли ва етиб бориш қийин бўлган ҳудудларга мўлжалланган йўлтанламас махсус автотранспорт воситалари топширилмоқда, бу техника мушкулларинингизни енгиллаштиришига, хизмат сифатини оширишга хизмат қилади, деди.\nШундан сўнг радиотелеузатиш марказлари раҳбарларига махсус автомашиналар калитлари топширилди. Йиғилганлар Тошкент телеминораси бўйлаб саёҳат қилишди. Алоҳида эътироф этиш жоиз, телеминоранинг 110 метр баландликда жойлашган «Коинот» ресторанида жуда катта бунёдкорлик ишлари олиб борилган. Бу ерга ташриф буюрувчилар, айниқса, таъби энг нозик меҳмонлар учун ҳам ўзига хос шинамлик муҳити яратилган.\nйўлтанламас Тошкент телеминораси радиоалоқа\nҲодиса 23/05, 22:34\nЯна Тошкент телеминорасини чақмоқ уриши ҳақида хабарлар тарқалди — бунга расмий муносабат билдирилди\nТехнология 06/03, 09:04\nРаҳбар-ходимлар стрессни қандай енгиши мумкин? (фото)\nЖамият 03/03, 23:03\nИжтимоий тармоқларда тарқалган Тошкент телеминораси билан боғлиқ видеолар бўйича муносабат билдирилди


"Ҳумо" КХЛ клубига имкон қолдирмади (фото+видео)\n9 август, 2019, 14:20 1024\nОлдин хабар бериб ўтганимиздек, айни кунларда Россия Федерациясининг Нижегород вилоятида Губернатор кубоги турнири бўлиб ўтмоқда.\nУнда Тошкентнинг "Ҳумо" хоккей клуби ҳам иштирок этмоқда. Илк турда Минскнинг "Динамо" жамоасига 3:6 ҳисобида имкониятни бой берган Евгений Попихин шогирдлари кеча маҳаллий "Торпедо" клубига қарши музга чиқишди.\nҚизиқарли ва томошабоп тарзда кечган учрашувда "Ҳумо" хоккейчилари КХЛда иштирок этадиган "Торпедо" жамоаси устидан 3:0 ҳисоби устун келишди. Голларга Денис Мошаров, Артём Воронин ва Семён Валуйксийлар муаллифлик қилишди. Шу тариқа, тошкентликлар ҳисобидаги очколар сони 2 тага етди ва жамоа турнир жадвалида 3-ўринга кўтарилиб олди. Эртага эса улар Москванинг "Динамо" жамоасига қарши баҳс олиб боришади.


Сидней масжидлари COVID-19га қарши жуда узоқ изоляциядан кейин намозхонларни кутиб олиш учун ўз эшикларини очгандан кейин жума куни ҳамма қувонч ҳиссига тўлди.\nЛакембе ва Кабраматте масжидларини бошқараётган Ливан мусулмонлар уюшмасининг бошқарув кенгаши аъзоси Маен Аклнинг айтишича," тасаввур қилганингиздек, жамоа бундай қарорни кутиб турган эди", - хабар бермоқда The Guardian.\n"Мўминларнинг қалби уларнинг ибодат жойлари билан боғлиқ бўлиб, кўпроқ даражада ислом жамоаси билан бир кунда беш вақт намоз ўқишга тўғри келади ва масжидни Аллоҳнинг уйи деб билади", - дейди у.\nIslam.ru хабар беришича, Лакембе масжиди фақат эмланган одамлар учун очишга қарор қилган бўлса-да, бошқа масжидлар эмланган ва эмланмаган намозхонларни қабул қилгунга қадар икки ҳафта кутишга қарор қилди.\nАввалроқ Австралия фатво Кенгаши коронавирус вакциналари ҳақида фатво бериб, унда Pfizer ва AstraZeneca вакциналари мусулмонлар учун ҳалол деб эълон қилинган эди.\n164 марта ўқилди\nДругие материалы в этой категории: « Бурҳониддин Чарлақ: Маърифатли исломни имкон қадар фаол тарғиб қилиш керак\tУлан-Удэда ислом маркази қурилади »


HomeYangiliklarXabarlarТашкент педиатрия медицина институты Нөкис филиалы мәжилислер залында «Ҳаял қызлар – жәмийет көрки» атамасында өткерилген семинар\nWritten by mednf.uz on 02 Noyabr 2017 .\nНөкис қаласы ҳәкиминиң орынбасары,қалалық Ҳаял қызлар комитетиниң баслығы Ҳ.Омарова баянат жасады.Ол өз баянатында жаслар арасында сәлемлесиў әдеби, турмыста ушырасатуғын машкалалар хам оларды шешиў усыллары хаққында айтып өтти. Талаба-жасларымыздың сәлемлесиў әдеби, кийиниў мәдениятынан адамның минез хулқын билиў мүмкинлиги сөз етилди. Хәзирги уакытта талаба - қызларымыздың ашық кийиниўи,келте юбка кийип,тар шалбарларда журиўлери, миллий қадириятларымызға жат иллет екенлиги ҳаққында бир канша мысаллар менен айтты.\nСеминарды педагог хам психолог Э.Сулетбаева «Шыпакер этикасында сөйлеў маденияты» атамасында баянаты менен даўам етти.Оз сөзинде талаба-қызларымыздың жәмийетлик орынларда өзин тутыўы, жүрис турысы менен басқалардан ажыралып турыўы өзиниң әдеплиги менен өзине тартатуғынлығын айтып өтти.Шыпакерлер жыллы сөзи, билими, илими, итибары менен науқасты емлей алады, дартине дарман болады.Филиал жетекши талаба-қызларыны өз презентациялары менен семинарды даўам еттирди.Педиатрия факультети 6-курс талабасы Д.Асанова «Қызларда сөйлеў мәденияты», Емлеў факультети 3-курс талабасы А.Реймбаева «Қызларда кийиниў мәденияты», Медико-профилактика факультети 1-курс талабасы Ш.Юнусбаева «Қызларда әдеп икрамлылық мәденияты» атлы презентацияларын семинар қатнасыўшыларына усыныс етти.Семинар даўамында филиал талабалары өзлерин қызықтырған сораўларына жуўаплар алды ҳәмде өз пикирлерин билдирди.Руўхыйлық ҳәм ағартыўшылық ислери бойынша директор орынбасары А.Ермекбаева семинардың мазмунлы өткенлигин ҳәм бул семинарлар факультетлер, кафедралар көлеминде дөңгелек стол атырапында шөлкемлестирилиў мақсетке муўапық екенлигин айтты.Семинар соңында руўхыйлық ҳәм ағартыўшылық ислери бойынша директор орынбасары А.Ермекбаева келген мийманларға миннетдаршылық билдирди.


Сут, кетчуп, сакич ва бошка дунёнинг турли мамлакатларида такикланган махсулотлар\nVatanda.Com » Кизикарли маълумотлар » Сут, кетчуп, сақич ва бошқа дунёнинг турли мамлакатларида тақиқланган маҳсулотлар\nАвстралия ва Янги Зеландияда сизни лосос билан сийлашмайди. Бошқа нарсалар қаторида АҚШда Киндер Сурприсе ва Канадада пастеризация қилинмаган сутни сотиб ололмайсиз, Сингапурда сақич ва Кетчуп сотилмайди...\nЗаҳарли фугу балиқлари баъзи мамлакатларда нозиклик ҳисобланади, бошқаларда эса бу мутлақо ноқонуний ҳисобланади. Масалан, Фугу Японияда жуда қадрланади ва севилади, аммо Хитой ва Европа мамлакатларида бу маҳсулот қонунчилик даражасида тақиқланган.\nЛосос фойдали егулик эмас. Албатта, бу фақат фермер хўжаликларида етиштирилган балиқларга тегишли. Одатда уларга антибиотиклар ва бошқа дорилар билан аралаштирилган дон берилади. Бундай овқатланиш натижасида балиқ гўшти рангини йўқотади ва у хавфли астаксантин моддаси ёрдамида қайтарилади. Истеъмолчига аниқ зарар етказилишига қарамай, лосос фақат Австралия ва Янги Зеландияда тақиқланган.\nАмерикалик шифокорлар шундай хулосага келишди: шоколадли ажаблантирадиган тухум таркибида зарарли ширинлаштирувчилар жуда кўп. АҚШ ҳукумати узоқ ўйламади ва ушбу ширинликнинг сотилишини тақиқлади.\nҲайвонларни ҳимоя қилувчилар, фуа-гра ишлаб чиқаришда ўрдак ва ғозларни суистеъмолқилиш тўғрисида доимий эслатмалари билан фақат Ҳиндистон ва Бразилиянинг Сан-Паулу шаҳри расмийларига етиб боришга муваффақ бўлишди.\n5. От гўшти\nАмериканинг Иллинойс ва Калифорния штатлари аҳолиси овқатда от гўштидан фойдаланишга қарши чиқдилар ва бу ерда от гўшти истеъмоли ноқонуний ҳолга айланганига ҳам эришдилар.\n6. Пастеризация қилинмаган сут\nКанада, Шотландия, Австралия ва АҚШнинг 20 штати маъмурлари листериоз, салмонеллёз тарқалишига қарши курашишга қарор қилдилар, бунинг оқибатида эса пастеризация қилинмаган сут ва ундан тайёрланган маҳсулотларни сотишни тақиқлаб қўйишди.\nСингапурда узоқ вақт кўчаларга ёпишиб қуриган сақичлар билан муваффақияциз курашдилар. Ниҳоят 1992 йилда коммунал хизмат вакиллари мамлакатда сақични бутунлай тақиқлаш ташаббуси билан чиқдилар. Расмийлар ушбу ғояни қўллаб-қувватладилар ва ушбу контрабанда маҳсулотларини олиб киришга уринганга бир йиллик қамоқ жазоси ҳамда 5500 доллар жарима белгиланди. Ушбу чоралар 2004 йилгача давом этди, ундан кейин тақиқ қайта кўриб чиқилди ва сақич рецепт бўйича сотила бошланди.\nШотландия миллий таоми пиёз, жўхори уни, чўчқа ёғи ва зираворлар билан аралаштирилган қўзичоқ ошқозонида пиширилган егулик Америка Қўшма Штатларида тақиқланган.\nФранция расмийлари томонидан яна бир қизиқ тақиқ жорий этилди. Улар кетчуп франтсуз ошхонасининг бутунлигини баҳолашни қийинлаштираётганини аниқлашди. Шу сабабли, уни мамлакатдаги барча мактаб менюларидан олиб ташлашга қарор қилишди- "ахир, айнан болалик даври таъб пайдо бўлади ва анъанавий таомлар мазаси билан танишилади".


Солиқ бўйича кечиктиришга эга бўлган ҳолда имтиёзли ставкадан фойдаланиш мумкинми? | BUXGALTER.UZ\nСолиқ бўйича кечиктиришга эга бўлган ҳолда имтиёзли ставкадан фойдаланиш мумкинми?\nМолия вазирининг ўринбосари Дилшод СУЛТОНОВ norma.uz билан интервьюсида Президентнинг 18.05.2020 йилдаги ПФ-5996-сон Фармони кимга аниқ татбиқ этилиши ва уларни олиш учун шартлар қандай эканлигини тушунтирди. Фармонни ижро этиш мақсадида нима “кичик бизнес” ҳисобланади, улар якка тартибдаги тадбиркорларга татбиқ этиладими, илгари кечиктирилган солиқ суммаларини ҳисобдан чиқариш таомили қандай, солиқ бўйича кечиктиришга эга бўлган ҳолда солиқларнинг имтиёзли ставкаларидан фойдаланиш мумкинми?\n- Ушбу имтиёзларнинг асосий субъекти – микро ва кичик корхоналар. Мол-мулк ва ер солиқларидан озод этиш учун айланманинг миқдори – 1 млрддан камлиги ёки ортиқлиги аҳамиятга эгами?\nУлардан 2020 йилнинг 1 июнидан 1 сентябрига қадар фақат кичик бизнес субъектлари ва кичик бизнес ҳисобланмаслиги мумкин бўлган талай хизмат соҳаси корхоналари озод этилган. Бу - бозорлар ва савдо комплекслари, кинотеатрлар, умумий овқатланиш корхоналари, жамоат транспорти корхоналари, спорт-соғломлаштириш муассасалари, шунингдек, йўловчи ташиш, маиший хизматлар кўрсатиш, биноларни, шу жумладан, банкетлар ўтказиш учун ижарага бериш фаолияти билан шуғулланувчи юридик шахслар.\nШу боис ушбу имтиёздан фойдаланиш учун микро ёки кичик корхона бўлиш керак. Ёки сизнинг корхонангиз юқорида кўрсатилган фаолият турлари билан шуғулланса, у йирик корхона бўлиши ҳам мумкин.\n- Корхона микро ёки кичик бизнес субъекти ҳисобланишини қандай аниқлаш мумкин?\n- Мезон бу ерда оддий – штатдаги ходимлар ва фуқаролик-ҳуқуқий шартнома бўйича иш бажарувчи шахсларнинг ўртача йиллик сони. У ўтган (2019) йил якунлари бўйича аниқланади.\nУшбу ходимлар сонини Кичик тадбиркорлик субъектларига тегишли бўлган ташкилотларнинг таснифлагичида кўрсатилган энг юқори қийматлар билан солиштириш зарур. Агар у Таснифлагичда кўрсатилган қийматлардан паст ёки тенг бўлса, корхона кичик бизнес субъекти ҳисобланади, агар юқори бўлса – ҳисобланмайди.\nЯна бир бор эътиборингизни жалб қиламан – бунда тушумнинг миқдори ҳеч қандай аҳамиятга эга эмас. Яъни корхона автомобиллар ва енгил автотранспорт воситалари улгуржи савдоси билан шуғулланса ва ходимларнинг ўртача йиллик сони унда 6 дан 25 нафаргача бўлса, у кичик ҳисобланади. Бунда унинг айланмаси ўнлаб ёки юзлаб миллиард сўмдан ортиқ бўлиши мумкин.\n- Якка тартибдаги тадбиркорлик фаолияти – бу ҳам кичик бизнес. Шу сабабли уларга нисбатан ҳам микро ва кичик корхоналарга татбиқ этиладиган имтиёзлар амал қилади. Бунда якка тартибдаги тадбиркорлар учун мол-мулк ва ер солиқлари бўйича имтиёзлар фақат ишлаб чиқариш мақсадларида фойдаланилаётган объектларга татбиқ этилади.\n- 2020 йил 19 мартдаги ПФ-5969-сон ва 2020 йил 3 апрелдаги ПФ-5978-сон Фармонлар асосида фоизсиз кечиктириш (бўлиб-бўлиб тўлаш) тақдим этилган, Фармон билан улар бўйича 2020 йил апрель ва май ойлари учун тўланиши лозим бўлган мол-мулк ва ер солиқлари суммалари ҳисобдан чиқарилади. Гап ким хусусида бормоқда?\n- Гап мазкур солиқларни тўлаш бўйича кечиктиришни ёки маҳаллий давлат ҳокимияти органлари орқали ёхуд солиқ органларини хабардор қилиш асосида олган кичик тадбиркорлик субъектлари хусусида бормоқда.\nУшбу имтиёз ўз фаолиятини тўхтатганларга ва (ёки) товарлар (хизматлар) реализациясидан тушуми жорий йилнинг I чорагидаги ўртача ойлик миқдорига нисбатан 50%дан кўпроққа камайганларга тақдим этилган.\n- Илгари аввалги Фармонлар билан кечиктирилган мол-мулк солиғи ва ер солиғи суммаларини ҳисобдан чиқариш таомили қандай амалга оширилади? Мазкур масала бўйича қайсидир инстанцияларга мурожаат қилиш лозим бўладими?\n- Шунингдек 2020 йилнинг 1 январидан бошлаб 2020 йил 15 май ҳолатигача ҳосил бўлган мол-мулк ва ер солиқлари бўйича пеня ва жарималар ҳисобдан чиқарилади. Пеня ва жарималарни ҳисобдан чиқаришни солиқ органлари билан келишиш (солиштириш далолатномаси) таомилини ўтказиш зарур бўладими?\n- Янги Фармон бўйича ижтимоий солиқ бўйича кечиктиришга эга субъект, энди пасайтирилган ставка бўйича (12% ўрнига - 1%) солиқни қайта ҳисоблаши мумкинми?\n- 2020 йилнинг 1 майидан 1 июлига қадар микрофирмалар ва кичик корхоналар учун ижтимоий солиқнинг ставкаси 12%дан 1%гача пасайтирилади. Бу пасайиш шу даврда кечиктирилган мажбуриятларга ҳам татбиқ этилади. Яъни жорий йилнинг 1 майидан 1 июлга қадар бўлган даврга кечиктирилган ижтимоий солиқ суммасига 1% миқдорида тўланади. 1 июлдан бошлаб кечиктирилган суммалар бўйича ижтимоий солиқ 12% ставка бўйича ҳисобланади.\nУмумий овқатланиш корхоналари қайси солиқ имтиёзларидан фойдаланишга ҳақли\nДСҚ ЭИЗ иштирокчиларига 2020 йилда фойдаланиш мумкин бўлган имтиёзлар ҳақида эслатиб ўтди


Қирғизистонда ер қимирлаши оқибатида 4 минг уй зарар кўрди\n14:42 / 22.11.2015\nҚирғизистоннинг Ўш вилоятида сешанба кунидан буён кузатилган бир қатор ер силкинишлар оқибатида 4 мингга яқин уй зарар кўрди. Бу ҳақда мамлакат парламентига таянган ҳолда РИА Новости агентлиги хабар бермоқда.\nСешанба ва чоршанба кунлари Қирғизистонда бир қанча зилзилалар содир бўлди. Энг кучлисизининг магнитудаси 7 баллни ташкил этди. Қурбонлар ва жароҳат олганлар бўлмади. Офат эпицентри вилоятнинг Қорасув туманига тўғри келди. Айтилишича, бунинг оқибатида 200 уй вайрон ҳолатга келган, ижтимоий объектларнинг 50 фоизидан ортиғи турли даражада зарар кўрган.\nЖума ва шанба кунлари 5.1 магнитудали яна тўрт силкиниш рўй берди. Силкинишларнинг умумий миқдори 7тани ташкил қилди.\nЎш вилоятида ҳукумат вакилининг биринчи ўринбосари Байиш Юсуповнинг сўзларига қараганда, бу ҳолатларда жами 4 мингга яқин уй зарар кўрган.


Нафл намози — Зикр аҳлидан сўранг\nСаволлар › Мавзу: Ибодатлар › Нафл намози\nBehzod сўради 1 йил аввал\nАссалому алайкум!Фарз ва нафл намозлари орасини ажратиш ҳақида\nСоиб ибн Язид ривоят қилади: «Кунларнинг бирида мен Муовия билан алоҳида хонада жума намозини ўқидим. Имом салом берганидан кейин, мен ўша аввалги ўрнимга туриб нафл намоз ўқидим. Муовия ўз хонасига кирганидан сўнг, менинг олдимга бир одамни: «Бу қилган ишингни бошқа такрорлама! Жума намозини ўқиб бўлганингдан сўнг, гаплашмагунингча ёки ўрнингни тарк қилмагунингча, ўша заҳотиёқ бошқасини бошлама. Дарҳақиқат бизга Расулуллоҳ (соллаллоҳу алайҳи ва саллам) шундай қилишни буюрганлар. (У зот) бир намоздан гаплашмагунимизча ёки намоз ўқиган ўрнимизни тарк қилмагунимизча иккинчи намозга ўтмаслигимизни айтганлар» деб айтиб қўйиши учун юборди» (Муслим 883).\nУшбу ҳадисда фарз ва нафл намозлар ўртасида, сўз ёки ўринни алмаштиришлик билан танаффус қилишлик мустаҳаб эканига кўрсатма берилмоқда. Бу фақатгина жума намозига тегишли эмас, балки ҳар қандай фарз намозига тегишлидир. Ҳадисдаги гаплашишдан мурод фақат Аллоҳнинг зикри эмас, оддий суҳбат ҳақида гапирилган. Шундай бўлсада Аллоҳнинг зикри энг афзал сўздир.\nНававий раҳимаҳуллоҳ дедилар: «Ушбу ҳадисда асҳобларимиз (шофеийлар) қавлларига далил бор. (Улар айтишадики) суннати равотиб ва бошқа нафл намозларни фарз намози ўқилган ўринда ўқимаслик мустаҳаб. Нафл намоз ўқиш учун энг афзал ўрин алмаштиришлик уйдир, ёки ҳеч бўлмаганда ўша масжиднинг бошқа жойи. Бундан мақсад сажда ўринларини кўпайтириш, ҳамда фарз ва нафл намозлар орасини ажратишдир. «Гаплашмагунингча» лафзида фарз ва нафл намозини орасини гаплашиш сабабли ҳам ажратилишига далил бор. Бироқ ўрин алмаштиришлик афзал» (Қаранг: «Шарҳ Саҳиҳ Муслим» 6/177).\nЯна Абу Ҳурайра розияллоҳу анҳудан ривоят қилинади, Расулуллоҳ соллаллоҳу алайҳи ва саллам дедилар: «Ахир намоз вақтида сиз олдинга, ёки орқага, ёки ўнгга, ёки чапга сурилишга қодир эмасмисиз?!» Ҳадис ровийси Ҳаммод қўшимча қилди: «Яъни нафл намозда» (Абу Довуд 1006. Шайх Албоний саҳиҳ деди).\nИмом Бадриддин Айний раҳимаҳуллоҳ деди: «Бизнинг тарафдорлар (яъни ҳанафийлар) ушбу ҳадисга одам нафл намозни фарз ўқиган ўринда адо этмаслигига далил сифатида суянишган» (Қаранг: «Шарҳ Сунан Аби Довуд» 4/291).\nШайх Шамсулҳақ Азийм Абадий раҳимаҳуллоҳ дедилар: «Ушбу ҳадисда нафл намозни фарз ўқилган жойда адо этмаслик кераклигига далил бор. Олдинга ёки орқага, ўнгга ёки чапга сурилиш керак» (Қаранг: «Аъвнул Маъбуд» 3/308).\nҚайс ибн Абдуллоҳ саҳобалардан бўлган бир одамдан ривоят қилди: «Бир куни Расулуллоҳ (соллаллоҳу алайҳи ва саллам) Аср намозини ўқидилар ва бир одам намоз ўқиш учун турди. Умар ибн Хаттоб (розияллоҳу анҳу) уни кўрганида, унга: «Ўтир! Дарҳақиқат аҳли китоблар намозлар орасини ажратмаганлари сабабидан ҳалок бўлишган» деди. Пайғамбар (соллаллоҳу алайҳи ва саллам) эса: «Жуда яхши, эй Хаттобнинг ўғли!» дедилар» (Аҳмад 5/368. Саҳиҳ ҳадис. Қаранг: «ас-Силсила ас-саҳиҳа» 2549).\nАввалги ҳадислардан фарз ва нафл намозлар орасини сўз ёки ўрин алмаштириш билан ажратиш мустаҳаб деб хулоса қилинса, ушбу ҳадис эса бунинг вожиб эканига далолат қилади. Шайх Албоний раҳимаҳуллоҳ шундай дедилар: «Ушбу ҳадис матни фарз намозидан кейин сўз айтмай ёки ўринни алмаштирмай суннат намозини ўқишлик мумкин эмаслигига очиқ-ойдин далолат қилмоқда» (Қаранг: «ас-Силсила ас-саҳиҳа» 6/105).\nАссалому алайкум устоз. Юкорида айтилган сузлар кай даражада тугри.\nМана шу охирги мисралар нима хакдаУшбу ҳадис матни фарз намозидан кейин сўз айтмай ёки ўринни алмаштирмай суннат намозини ўқишлик мумкин эмаслигига очиқ-ойдин далолат қилмоқда» (Қаранг: «ас-Силсила ас-саҳиҳа» 6/105).\n«Набий соллаллоҳу алайҳи васаллам салом берсалар, «Аллоҳумма антассалам…»ни айтиш миқдоричагина ўтирар эдилар», дейилган.\nШарҳ: Намозни ўқиб бўлиб, салом бергандан кейин қимирламай туриб, уч марта «Астағфируллоҳ» дейиш ва «Аллоҳумма антассалам»ни охиригача ўқиш ҳозирда расм бўлган ва унга амал қилинади. («Ҳадис ва Ҳаёт» китобидан). Валлоҳу аълам!


Тўй — фаровонлик белгиси, исрофгарчилик эмас! — Исломобод\nСиз шуердасиз Бош саҳифа → Тўй — фаровонлик белгиси, исрофгарчилик эмас!\nТўйдан муддао — яхшилик. Эзгу ният, хайрли мақсад билан икки ёшнинг бошини қовуштирамиз. “Серфарзанд, сердавлат бўлинглар, ўзларингдан кўпайинглар, униб-ўсинглар”, дея кайвониларимиз ёшларни дуо қилишади. Янги оила бунёд этилади. Лекин биз нимагадир ёшларнинг бахт-саодати, келажаги ҳақида эмас, кўпроқ тўй, уни қандай ўтказиш хусусида қайғурамиз. Қулоғимизгача қарзга ботсак-да, обрў учун қозон-қозон гуруч дамлаймиз. Автомашиналардан карвон тузиб, маҳаллада “дув-дув гап” қилгимиз келади. Энг қиммат ресторанда базм уюштириб, танишу нотаниш, маст-аласт оломоннинг хурмача қилиқларини виқор билан томоша қиламиз. Элнинг расм-русумини қиляпмиз деб ҳаддан ошамиз. Хаётда хаммамиз кўп бўлмасаям ҳеч бўлмагандан бир марта шундай ҳолатларга гувоҳ бўлганмиз. Тўйхонага оппоқ либосларда шаҳзодаю малика бўлиб келин билан куёв кириб келишади. Келин салом қилиш мақсадида бир оз эгилар экан, ҳижолатдан катталарнинг нигоҳи ерга қадалади. Атрофдан: “Жуда очиқ кийинибди”, “Этагини узун қилгандан кўра елкасига ташласа бўлар экан”, деган дашномлар қулоққа чалинади. Келин-куёв тўрдаги ўриндиқларга бориб ўтиришади. Куёв креслода ясаниб ўтирар экан, ҳудди “Мана кўриб қўйинглар, менинг маликамни”, деяётгандек эди. Жўралар, ҳатто тўйга келган аксар эркакларнинг нигоҳи шоҳсупада “малика”лардай ўтирган ҳушсурат келинга қадалган…\nКелин юзини очиб, бемалол ўтирди. Лекин ҳарир парда ортидаги чеҳрани, бу нозик вужудни кўз-кўз қилиш асло мумкин эмас. Кетма-кет келган таниқли хонандалар қўшиқларидан давра ёшлар дискотека залига айланди-қолди. Ҳатто келин-куёвни ҳам даврага олиб чиқишди. Ҳинд сериалларида куйланадиган қўшиққа ҳамоҳанг келин-куёв қучоқлашиб вальсга тушишди. Бу манзарани қандай изоҳлаш мумкин?! Ҳамманинг назари икки ёшда. Атрофни ўраб олган йигитларнинг қий-чуви… Сўнг келин отаси билан, кейин қайнотаси билан ҳам рақсга тушди… Қани шарқона одоб-ахлоқ, ибо-ҳаё?! Буни оддий ҳолатдек қабул қилаётганларнинг орияти, ҳамияти қаерда қолди? Оила жамиятнинг бир бўлаги. Оила тўкис бўлса — жамият фаровон. Оила даромади жамият бойлиги билан чамбарчас боғлиқ. “Пул меники, қандай хоҳласам, шундай сарфлайман. Истасам — дабдабали тўй қиламан, истасам — данғиллатиб уй соламан”, деб ҳисоблайдиганлар бор. Улар бойлигимизни ҳавойи орзулар учун совуришимиз охир-оқибат ўзимизга зиён эканини наҳотки билмайдилар?! Аҳли донишлар шуҳратпарастлик, манманлик, такаббурлик деб баҳолайдиган дабдабабозлик билан ном қозониш, мол-дунёсини кўз-кўз қилиш унчалик қийин иш эмасдир, эҳтимол. Аммо ўзини шу заминга дахлдор деб билган туйчи акаларимиз тўй деган томошада сочадиган маблағларининг лоақал ўндан бирини хайрли мақсадларга, дейлик, бева-бечораларга ёрдам бериш, ўзлари яшайдиган маҳалла ва қишлоқларни ободонлаштириш, янги иш жойлари ташкил этиш, ёшларни илмли қилиш, йўллар, кўприклар қуриш сингари эзгу ишларга сарфласалар нафақат эл-юрт олдида обрў-эътиборга, балки катта савобга ҳам дохил бўладилар-ку! Беҳбудий таъбири билан айтганда, тўй ва аза исмидаги бу икки қаттол душман ҳаётимизга эгов, оёғимизга тушов бўлиб келаётгани бор гап. “Эрдан чиқсанг ҳам, элдан чиқма” нақлига амал қилиб, вужудимизни қуртдек кемираётган бу хасталикни бекитишга, ўзимизга ёқмаган пойгада ҳарсиллаб чопишга ҳаракат қиламиз. Маърака-маросимларимиздаги дабдабабозлик, исрофгарчилик ҳақидаги гап-сўзлар, таъна-дашномларга ич-ичимизда қўшилсак-да, сиртимизга сув юқтирмаймиз. Фойдаси йўқ, барибир ҳеч нарса ўзгармайди, бу ҳақда гапириш — осмонга кесак отишдай бир гап, дея қўл силтаб яшайверамиз. Шу ўринда ҳаётимизнинг ажралмас бўлаги бўлган тўй, маърака ва бошқа турли маросимлар ўша омилларнинг салмоқли қисмини ташкил этишини ҳам унутмаслик даркор. Тўй — фаровонлик белгиси. Тўкинлик, файз-барака, осойишталик бор жойда тўйлар бўлади. Бироқ ношукурлигимиз ҳаддан ошиб кетади баъзан. Орзу-истакларимиз чегара билмай қолади. Абдулла Қодирийнинг ўтган асрнинг бошларида, аниқроғи, 1915 йилнинг 20 мартида “Садои Туркистон” газетасида босилган “тўй” ғазали ёдга тушади. Абдулла Қодирий ҳам ўз даврининг улуғ маърифатпарварлари Беҳбудий, Фитрат сингари миллатимиз турмушига, руҳиятига, имон-эътиқодига салбий таъсир кўрсатаётган тўйлардан оғриниб, куюниб ёзган эди. Бундан юз йил нари-берисида битилган “Тўй” ғазалида қаламга олинган муаммолар бугун кўпайса кўпайдики, асло камайгани йўқ:\nКетибон мулклар боис фиғон тўй…\nПастдарғом туман “Соҳибохун” масжиди имом хатиби\nИмом-хатиб ўзи таҳсил олган мактабда…


18 харита дунё ҳақидаги тасаввурингизни ўзгартириб юборади | LifeHaq.uz\nЭътиборингизга дунёга ўзгача назар билан қарашга мажбур қиладиган 18 харитани тақдим этамиз.\nАфсуски, бугунги лойиҳамиз британиялик дизайнер Крис Грейнингбор-йўғи оддий тасаввуридир. Бироқ метрога тушиш орқали дунёнинг исталган нуқтасига тезюрар поездда етиб бориш қандай қулай бўлар эди.\nЭҳтимол ҳамма ҳам бу статистикага қўшилмаслиги мумкин. Бироқ, мана бир неча йилдирки, Канада, Янги Зеландия, Австралия ва Филиппин энг дўстона мамлакатлар қаторидан жой эгаллаб келмоқда.\nХариталар мамлакатларнинг аниқ ўлчамини бермаслиги ҳақида ёзган эдик. Гап шундаки, ўлчашда жиддий камчиликка эга Меркатор проекциясидан фойдаланамиз. Мамлакатлар қутбларга қанчалик яқин жойлашса, улар шунчалик катта бўлади.\nМетрик тизим мутлақ кўпчилик мамлакатларда мавжуд бўлганлари ичида энг қулайи сифатида қабул қилинган. Айтганча, метр қаердан келиб чиққани ҳақида ўйлаб кўрганмисиз, жавоб эса мана бундай: бу меридианнинг Шимолий қутбдан экваторгача бўлган чорагининг ўн миллиондан бир улушидир.\nДунёдаги сўзсиз етакчи Facebook ҳисобланади, афсуски у Хитойда YouTube, Instagram ва ҳатто Google каби блоклаб қўйилган.\nЭнг кенг тарқалган фамилияларкўпинча касб билан боғлиқ бўлади (Грубер (Gruber) “кончи” Мюллер (Müller) — «тегирмончи»), исмлар (Иванов, Димитров), айниқса жой билан боғлиқ ўзига хосликлар, масалан Берзиньш (Bērziņš) — «қайин», Тамм (Tamm) — «эман» сифатида таржима қилинади.\nКимдадир энг узун сув саёҳатига келиш фикри пайдо бўлса, унинг йўли айнан шу кўринишда бўларди.\nТомоша қилинадиган спорт турлари орасида кўпчилик мамлакатларда футбол маъқул кўрилади, умуман олганда, ҳайрон қоладиган жойи йўқ.\nСтатистикагатаянадиган бўлсак, iOS қурилмалари ривожланган мамлакатларда кенг қўлланилади, қолганлар эса Androidни маъқул кўрадилар.\nСпиртли ичимликларнинг хилма-хил тури мавжуд бўлишига қарамай, истисно тарзда алкоголь анъанавий равишда маъқулланмайдиган мусулмон мамлкатларидан ташқари, бутун дунёдаги одамлар пиво ва ўткир ичимликларни маъқул кўришади\nЕр шарининг барча меридианлари Антарктидани кесиб ўтади, шунинг учун қутб станцияларининг аҳолиси станциянинг тегишлилиги ва жойлашувига қараб турли вақт минтақасидан фойдаланишади.\nКимдирбу харита борасида ҳазиллашганга ўхшайди: “Сиз дунё марказида бўлишни шу қадар хоҳлаганингиз туфайли Осиёни тенг иккига бўлдингиз”. “Марказда бўлишга интилиш”нинг бунга алоқаси бўлмаса керак, Шимолий ва Жанубий Америка аҳолисига шуниси қулайроқ.\nКўриб турганимиздек, миллий байроқларнинг энг машҳур ранглари – қизил, кўк ва оқ. Яшил байроқлар кўпинча мусулмон мамлакатларида учрайди, чунки ушбу ранг табиат ва дин рамзи саналади.\nБарча баҳсларга қарамай, кўплаб мамлакатларда генетик жиҳатдан модификация қилинган маҳсулотларни етиштириш маън этилмаган. АҚШда эса ишлаб чиқарувчилар маҳсулотлар таркибида ГММ мавжудлиги тўғрисида истеъмолчиларни умуман огоҳлантирмаслклари ҳам мумкин.\nКўпчилик Европа мамлакатлари велосипедда юриш учун яхши мослашган, бироқ Нидерландия ҳатто уларнинг фонида ҳам ажралиб туради. Ишонаверинг, ушбу велосипед йўллари ҳеч қачон бўш қолмайди, ахир мамлакатдаги велосипедчилар сонижами аҳоли сонининг 99,1 фоизини ташкил қилади.\nОсиёликлар – дунёдаги энн ақлли одамлар эканлиги борасидаги фикр ҳақиқатга анча яқинга ўхшайди. Шунингдек, Канада, Австралия ва Европанинг кўплаб мамлакатлари аҳолиси ҳам юқори IQ билан фаҳрланишлари мумкин.\nТан олинг, McDonald’sда ким бир марта бўлса ҳам бўлган? Тез овқатланиш ресторанларининг мазкур тармоғини деярли ҳамма жойда учратиш мумкин, бироқ баъзи мамлакатлар атайлаб уларга эга бўлишни исташмайди. Масалан, Исландия сўнгги McDonald’s ни 2009 йилда ёпган ва бу вазиятни мураккаб иқтисодий вазият билан боғлаган.\nЖанубга қараб йўналган хариталардан Австралия ва Жанубий ярим шарнинг баъзи мамлакатларида фойдаланадилар, ахир дунёни айнан шундай кўриш улар учун қулай.\ndepositphotos.com превьюсидаги суратлар\n23/08/2020 11:20:17 141 0 Манба: https://www.adme.ru


Коллектив хавфсизлик шартномаси ташкилоти бош котиби: Тожикистон ва Афғонистон чегарасидаги вазият КХШТ давлатларининг ёрдамини талаб қилмоқда\n23:02 / 31.08.2015\nКоллектив хавфсизлик шартномаси ташкилоти бош котиби Николай Бордюжа Тожикистоннинг Афғонистон билан чегарани мустаҳкамлаш ва ҳимоя қилиш бўйича саъй-ҳаракатларини қайд қилиб ўтди. Бу ерда ташкилотнинг қолган давлатлари ёрдамини талаб қилаётган номақбул вазият юзага келмоқда.\n“Бугунги вазиятдан Тожикистонга ёрдам бериш кераклиги аён бўлмоқда. Бу вазият жуда ҳам нотинч. Ҳудуднинг катта қисми толиблар томонидан назорат қилинмоқда”, деб айтди Бордюжа.\nБордюжанинг айтишича, ҳамкорлар томонидан ёрдам ошириб борилиши керак, чунки Тожикистон Марказий Осиёга кириб бориш йўлидаги бош пост ҳисобланади. “Ишонаманки, бу ёрдам кўпайтирилади. Бундай чоралар қабул қилинмоқда. Россия Қуролли кучлари ва бошқа ҳамкорлар томонидан ёрдам кўрсатиш ишлари олиб борилмоқда”, деб айтмоқда Бордюжа.\nБордюжа айни пайтда Тожикистонга чегара қўшинлари учун ходимлар тайёрлаш, жанговор бўлинмаларни тайёрлаш, техник воситалар ва қурол билан таъминлаш бўйича ёрдам кўрсатилмоқда. Тожикистон ва Россиянинг Гиёҳванд моддаларни назорат қилиш федерал хизмати, Федерал миграция хизмати, чегара хизмати билан биргаликда операциялар ўтказилмоқда. “Буларнинг барчаси хавфсизликни кучайтириш учун хизмат қилади”, деб айтди КХШТ бош котиби.


5 Okt 2017 3901\nТошкент шаҳар Шайхонтоҳур туманидаги 40-умумий ўрта таълим мактабида “Жаҳолатга қарши маърифат билан” номли маърифий тадбир бўлиб ўтди. Унда Тошкент шаҳар Шайхонтоҳур тумани Бош имом-хатиби Одилхон Исмоилов, Тошкент шаҳар Шайхонтоҳур тумани Шайх Зайниддин жоме масжиди имоми ноиби Қосимхон Бойханов, психолог Ш.Ҳайитқулова ва Ўзбекистон ёшлар иттифоқи вакиллари иштирок этишди.\nУчрашувда сўз олган Тошкент шаҳар Шайхонтоҳур тумани Бош имом-хатиби Одилхон Исмоилов инсон ҳаётида илм-маърифатнинг тутган ўрни ҳақида гапириб, комиллик пиллапояларини илм билан забт этиш мумкинлигини таъкидлади. Жаҳолатга қарши ҳеч қачон жаҳолат билан курашиб бўлмаслиги, балки дунёни турли разолатлардан фақат илм-маърифат қутқаришини айтди ва ҳадиси шарифларда, муқаддас ислом динида инсонланинг туғилганидан то вафотига қадар илм олиш кераклиги ёзилганини изоҳлаб берди.\nШунингдек, имом-хатиб бугунги авлод дунё тамаддуни бешигини тебратган даҳо аждодларимизга муносиб ворис эканини унутмаган ҳолда бўш вақтларини фойдали ишларга сарфлашга, илм-ҳунар эгаллашга, одоб-ахлоқ борасида намунали ўқувчи сифатида доим савобли ишлар билан шуғулланишга ажратиши кераклигини таъкидлаб ўтди.\nУчрашув давомида ўқувчилар ўзларини қизиқтирган саволларга меҳмонлардан керакли жавоблар олишди.


Тошкентда «Aқлвой» мобиль гуруҳларининг тақдимот маросими бўлиб ўтди\n03.01.2021 | 07:39\nТошкент шаҳрида 30 декабрь куни «Aқлвой» мобиль гуруҳининг тақдимот маросими ўтказилди. Бу ҳақда тақдимотда иштирок этган «Tez News» мухбири хабар қилди.\nЎзгартирилган Isuzu русумли автобуслар 2019 йилнинг октябрь ойида Ўзбекистоннинг 12 вилоятларида ва Қорақалпоғистонда йўлга қўйилди. 93 та гуруҳ 44 та узоқ маҳаллада деярли 2 минг болани мактабгача таълим билан қамраб олди. Автобуслар ва ўйин майдончаларини қуриш грант маблағлари ҳисобидан амалга оширилмоқда. Лойиҳанинг пилот босқичи муваффақиятли ўтганлиги сабабли, МТВ уни давом эттириш ва кенгайтиришга қарор қилган.\nАйни пайтда 49 та янги автобусни лойиҳа талабларига мослаштириш ишлари якунланди. Олдинги кўринишларидаги каби, улар қуёш батареялари, кондиционер, хожатхона, иссиқ ва совуқ сув етказиш, овқатни иситиш учун ошхона билан жиҳозланган. Ўқув-тарбиявий жараён мажбурий овқатланишсиз, лекин енгил тамаддини иситиш имконияти билан амалга оширилади.\nРеспублика бўйлаб 98 та ўйин майдончаcини қуриш ишлари давом эттирилмоқда. Тарбияланувчилар асосий вақтни (ёмон об-ҳаво бундан мустасно) тоза ҳавода ўтказганлиги сабабли, ўйин жиҳозларидан ташқари, машғулотлар учун шийпонлар ҳам ўрнатилган. Янги намунадаги биринчи майдонча Тошкент вилоятининг Юқоричирчиқ туманида қурилган.\nЯнги мобиль боғчалари январь ойида ўз ишини бошлайди, унинг тўлиқ қувватга чиқиши 2021 йил баҳорига режалаштирилган. «Ақлвой» гуруҳлари мактабгача тарбия қамрови энг паст бўлган қишлоқ ҳудудларда, болалар боғчалари бўлмаган жойларда очилмоқда. Мобил МТТлар тарбиячилари қўшимча таълимдан, шу жумладан, биринчи тиббий ёрдам кўрсатиш бўйича тайёргарликдан ўтадилар. Мобиль гуруҳларга қатнашиш бепуллигича қолади.\n«Tez News» мухбирининг хабар беришича, тақдимотдан сўнг Юқоричирчиқ туманининг энг чекка ҳудуди, Қурсой маҳалласига «Ақлвой» мобиль гуруҳи топширилган. Шунингдек, туман Мактабгача таълим бўлими мудираси «Tez News»га берган интервьюсида Қурсой маҳалласига энг яқин боғча 15 километр узоқликда жойлашганлигини маълум қилган:\n«Юқори Чирчиқ туманида бугунги кунга келиб 3 ёшдан 7 ёшгача бўлган болалар сони 10 855 нафарни ташкил этади. Қурсой маҳалласида 189 нафар мактабгача ёшдаги бола мавжуд бўлиб, ҳудудда мактабгача таълим ташкилоти мавжуд эмас. Энг яқин ҳудуддаги боғча 15 километр узоқликда жойлашган. Бу эса аҳолига ноқулайлик туғдирган. Шу сабабли МТВ ташаббуси билан мобиль боғчаларни ташкил этиш йўлга қўйилди. Бугун Қурсой маҳалласига мобил ьбоғча келтирилди. Бу мобиль гуруҳларимизга жами 64 нафар бола қамраб олинади. Шунингдек, гуруҳ икки сменада ташкил этилиб, 1-сменада 16 нафар бола эрталаб, 16 нафар бола эса иккинчи сменага жалб этилади. Бу маҳаллада жами 32 нафар бола мобиль гуруҳга қамраб олинади. Бундан ташқари, мазкур мобиль боғча тумандаги Қангли маҳалласига ҳам боради. Бу маҳаллада ҳам 32 нафар бола қамраб олиниб, туманда жами 64 нафар бола қамраб олинади» дейди у.\nМавзуга доир: Фоторепортаж: Янгийўл туманидаги «Aқлвой» мобиль боғчаси


Жаҳон мамлакатларида Ўқитувчилар куни - Уч илдиз\nҲар бир жамиятда ўқитувчиларга алохида хурмат, иззат-икром кўрсатиш аньанага айланиб қолган.\nЎқитувчи нафақат билим тарқатувчи балки маънавият ва комил инсонни тарбияловчи шахс хамдир.\n100дан ортиқ давлатда 1994 йилдан бери 5 октябрь Жаҳон Ўқитувчилар куни сифатида байрам қилинади. Шу куни ўқитувчилар, устозлар, мураббийлар — таълим сохасининг барча ходимлари хақида илиқ фикрлар айтилади. Чунки 1966 йилнинг 5 октябрь куни Парижда Ҳукуматлароро анжуман ўтказилиб,унда ўқитувчиларнинг мақомига бағишлланган масала кун тартибига киритилган эди. Ўшанда ЮНЕСКО ва Халқаро Мехнат ташкилоти “Ўқитувчиларнинг мақоми борасида тавсиялар” тўғрисидаги хужжатни имзолаганди. Илк бор Жахон Ўқитувчилар куни 1994 йил 5 октябрда нишонланган. АҚШда Ўқитувчилар Миллий кунини май ойининг биринчи хафтасида нишонлаш аньанага айланган. Россия, Белорус, Қозоғистон, Латвия, Украина ва Озарбайжонда ўқитувчилар куни октябрь ойининг биринчи якшанбасида нишонланади. Польшадаги барча педогоглар ўзларининг касб байрамларини 14 октябрь куни нишонлайдилар. Чунки, 1773 йилнинг айни шу кунида Польша қироли Станислав Понятовский ташаббуси билан мамлакат Сейми Миллий Таълим комиссиясини ташкил қилган эди. Мазкур комиссия кенг ваколатларга эга бўлгани сабабли Польша тарихидаги биринчи Таълим вазирлиги дея тан олинган. Шуни таъкидлаш керакки, ўша кунга қадар Польшадаги мактаблар иезуит рухонийлари томонидан бошқарилар эди. 1773 йилда Рим папаси Климент Ўн бешинчи иезуитлар орденини тарқатиб юборганидан сўнг, Польшадаги мактаблар беқарорлик томон юз тутди. Шундан сўнг хукумат мактаблар устидан назоратни ўз қўлига олишга қарор қилди. 14 октябрь Польшалик ўқитувчи, педогоглар дам олади. Дам олиш бўлгани сабаб айрим мактаблардагина турли тадбирлар ўтказилади.\nЛиванда ҳам ўқитувчиларга алохида хурмат билан қарашади. Ўқитувчилик касби энг инсонпарвар, энг мухим ва энг мехрибонлик касб бўлгани сабаб мамлакатда 9 март Ўқитувчилар куни сифатида белгиланган. Аммо халқнинг севимли байрамига айланиб қолган Ўқитувчилар куни тантаналари 3 март куни бошланиб бир хафта давом этади. Ўқитувчилар босиқликлари, касбларини севганлари боис ўқувчиларнинг хурматига сазовор эканликларини ливанликлар ёддан чиқаришмайди.\nТахлилчиларнинг сўзларига қараганда, сўнгги йиларда жахон мамлакатларида ўқитувчиларнинг оммавий равишда ишдан бўшаши билан боғлиқ салбий холатлар кузатилмоқда. Бунга ўша мамлакат бюджетида таълимга ажратиладиган маблағларнинг камайиб бориши, ўқитувчиларнинг ишлашлари учун шароитларнинг йўқлиги сабаб бўлмоқда. Африка мамлакатларидла 1миллион 800 минг педогог етишмаслиги айтилади.\nNext story Устоз Пиримқул Қодиров сабоқлари\nPrevious story Оддий муаллим


Евросиё иқтисодий иттифоқига аъзоликдан ким ютди ва кимлар ютқазди? » Ўзбекистон янгиликлари – Zamin.uz\n19 октябрь 2019, 11:48\nЕвросиё Иқтисодий Иттифоқига аъзо мамлакатлар орасидаги ўзаро савдода Қозоғистон энг кўп ютқазмоқда. Бу ҳақда Sof.uz нашри хабар бермоқда.\n2019 йилнинг январь-сентябрь ойлари мобайнида қўшни республика ЕОИИнинг бошқа аъзоларига 4 млрд $лик маҳсулот экспорт қилган, улардан эса деярли 9.3 млрд $лик товар ва хизматлар импорт қилган. Ташқи савдо манфий сальдоси 5.3 млрд %га тенг.\nЕвросиё иқтисодий комиссияси маълумотларига кўра, бу даража қолган давларникидан анча паст ҳисобланади.\nБеларуснинг ташқи савдо манфий сальдоси 4.7 млрд $ (экспорт 9.4 млрд $, импорт - 14.1 млрд $), Қирғизистонники - 925 млн доллар (экспорт - $391,6 млн $, импорт - 1.3 млрд $), Арманистон - 513.6 млн. доллар (экспорт - 465.4 млн %, импорт - 979 млн $).\nИттифоққа аъзо мамлакатлардан фақат Россиянинг савдо баланси ижобий. Мазкур мамлакат ҳисобот даврида 11.2 млрд. долларлик ижобий сальдо кўрсатган. Бунда экспорт ҳажми 24.4 млрд. $ бўлса, импорт 13.2 млрд. долларни ташкил қилади.\n2019 йилнинг дастлабки 3 чорагида ЕОИИ аъзо мамалакатлар ўртасида жами товар айланмаси 38.6 млрд $ни ташкил этиб, у ўтган йилнинг шу даврига нисбатан 3%га кўпдир.\nЯнгиликлар » Дунё » Евросиё иқтисодий иттифоқига аъзоликдан ким ютди ва кимлар ютқазди?\n00:30 Ким кимни боқяпти?..\n17:30 Ўзбекистон Қозоғистондан ёғни 4 миллион долларга импорт қилади


Шаҳрисабзда янги лойиҳа: ҳудудда форел балиқлари етиштирилмоқда\nШаҳрисабзнинг “Танҳоз” дарёси бўйида форел балиғи етиштириш бошланди.\nҚашқадарё вилояти ҳокими Зойир Мирзаев Шаҳрисабз туманида бўлиб, хонадонларда балиқ чавоқлари парваришлаш ва етиштириш ишлари билан танишди. Ишни тез фурсатларда бошлаш, банкдан ажратиладиган маблағларни ўз вақтида тадбиркорларга етказиш лозимлигини айтиб ўтди.\nМаълумот ўрнида, давлат раҳбарининг 2020 йил 12-13 ноябр кунлари Қашқадарё вилоятига ташрифи давомида Шаҳрисабз ва Китоб туманларида аҳоли хонадонларида сунъий ҳавзаларда кооперация усулида форел балиғи етиштириш топшириғи берилганди.\nУшбу топшириқ ижросини таъминлаш мақсадида “Хитой”, “Ҳисор” ва “Тошбулоқ” МФЙлари бўйича 317 та форел лойиҳаси шакллантирилди. Хусусан, фуқаролар хонадонларида 4 млрд 350 млн сўмлик 145 та лойиҳа кўзда тутилган. Бундан ташқари, 172 та форел лойиҳаси юридик шахслар томонидан амалга оширилади.\nМасалан, Қоратут маҳалласидаги “Камар дориворлари” МЧЖга қарашли 0,5 гектар ер майдонида ижара асосида 40 та янги балиқчилик ҳавзаси ташкил этиладиган бўлди. Натижада йилига 10 тонна балиқ ишлаб чиқариш имконияти яратилади. Лойиҳа қиймати 1,2 млрд сўмни ташкил қилиб, 40 та янги иш ўрни яратилади.\nХудди шундай, “Хитой фареллари” МЧЖга қарашли дарё ўзанидаги 1,3 гектар майдон “NONA-К” О/Ксига ажратилиб берилди. Ташаббускор йилига 15 тонна балиқ етиштириш имкониятига эга бўлган 38 та ҳавза барпо этиш таклифини билдирилди.\nБундан ташқари, ҳудудда 6 та юридик ташкилот томонидан “Форелчилик кооперациялари” ташкил этилиб, уларга 115 нафар аъзо бириктирилади.\n“Ўзбекбалиқсаноат” уюшмаси томонидан форел балиғи етиштиришни кенгайтириш мақсадида “Камар дориворлари” МЧЖга интенсив усулда 180 минг дона балиқ тухумини очириш сиғимига эга бўлган 3 та термос олиб келинди. Мазкур ускуна ёрдамида 10 кунлик муддатда 3-4 граммлик балиқ чавоқлари тайёрланиб, фуқароларга таъминот сифатида етказиб берилади.\nЛойиҳанинг аҳамиятли томони шундаки, айни вақтда ҳудудда ташкил қилинган 117 та ҳовузнинг 66 таси фуқаро хонадонларида. Соҳанинг бу тартибда ўзлаштирилиши фуқароларимизнинг тадбиркорликка рағбатини оширади, албатта. Ўз навбатида, кўплаб оилаларнинг бандлиги таъминланиб, аҳолининг балиқ маҳсулотларига бўлган талаби қондирилади, одамларимизнинг даромади ортади.\nҚашқадарё вилояти ҳокимлиги ахборот хизмати\nЯккабоғда 2 йил олдинги “снос” бўйича қарзларнинг бир қисми қайтарилди\nЗойир Мирзаев аҳоли мурожаатларига эътиборсизлик қилган бир қанча раҳбарларни ишдан бўшатди\nЗойир Мирзаев коронавирусдан тузалди


ТОШКЕНТДАН КЎНГЛИМИЗ ТОҒДЕК КЎТАРИЛИБ, ҚУВОНЧГА ТЎЛИБ, ЯШАРИБ ҚАЙТДИК - Ўзбекистон овози газетаси\nТОШКЕНТДАН КЎНГЛИМИЗ ТОҒДЕК КЎТАРИЛИБ, ҚУВОНЧГА ТЎЛИБ, ЯШАРИБ ҚАЙТДИК\n9 май — Хотира ва қадрлаш куни муносабати билан пойтахтимиз Тошкент шаҳридаги «Ботаника» боғида ўтган байрам тантанасида қатнашган уруш ва меҳнат фахрийларининг қувончини ҳеч нарса билан ўлчаб, сўз билан таърифлаб бўлмайди. Айниқса, Қорақалпоғистон Республикаси ва вилоятлардан келган уруш қатнашчиларининг қувончлари чексиз. Улар Тошкентдан уйларига қайтишгач, жойлардаги мухбирларимиз уларнинг дил сўзларини ёзиб олишди.\nАбдусалом РАҲМОНОВ, Иккинчи жаҳон уруши иштирокчиси, Наманган туманидаги Хонобод қишлоғидан:\n— Тошкентда ўтказилган Хотира ва қадрлаш куни байрамида 22 нафар наманганлик Иккинчи жаҳон уруши қатнашчилари иштирок этдик. Айниқса, муҳтарам Президентимиз Шавкат Мирзиёевнинг ҳар биримиз билан алоҳида ҳол-аҳвол сўрашганидан, бизни диққат билан тинглаганидан биз «фронтовой»ларнинг бошимиз осмонга етди.\nБайрам маросими шу қадар юксак савияда эдики, барчамиз бир зумнинг ўзида навқирон йигитлик паллаларимиз кечган ўтмиш жанггоҳларидаги лаҳзаларни эсладик...\nҲарбий мундирдаги курсант қизларнинг илтифотлари, қучоғимизни тўлдирган ранго-ранг гуллар, атрофдан таралаётган куй-қўшиқлардан кўзларимиз қувонч ёшларига тўлди.\nЭртакнамо «очил дастурхон» теварагида етмиш икки томиримизга сингиб кетган ҳарбий сухандон Юрий Левитаннинг руҳбахш, ўктам овози садоси жисмимизга янгитдан навқиронлик бағишлади.\nОдамнинг боши тошдан, деганларича бор экан. Номинг ўчкур уруш сабабли не-не азоб-уқубатларни кечирмадик, дейсиз. Кунимиздан бор экан, шундоқ дориломон кунларни кўриш насиб этди.\n18 ёшга тўлган йигит эдим. Мактабда яхши ўқиганим учун ўзим савод чиқарган 27-мактабга ўқитувчи қилиб ишга олишганди. 1942 йилнинг кузида Горький шаҳридаги 205-ўқчи полкига келтиришди. Бир ярим ойлар чамаси бизни махсус тайёргарликдан ўтказишди. Москвага алоҳида топшириқларни бажарувчи двизияга юборилдим. Омсдон, Грозний Чебоксари шаҳарларида бўлдим. Москва, Сталинград мудофааси жангларида қатнашдим.\n1947 йилда ота-онам билан дийдорлашиб, уларни тирик эканимга ишонтириш учун қишлоққа келиб кетишимга рухсат беришди.\nҒалабага эришилган бўлишига қарамай, қуролдошларимнинг аксарияти хизматни давом эттираётган ҳарбий полкимга қайтишга бурчли эдим. Полкка қайтгач, Япон урушида ҳам қатнашдим. Мўғилистон, Манчжурия ва Кореяга юборилдим. Харбин, Хедзю, Мунтзян шаҳарларини озод қилишда иштирок этдим.\nКейин Владивостокка келиб хизматни давом эттирдим. Шу тариқа она қишлоғим Хонободга 1949 йилда қайтиб келдим. Севимли касбим учун жонажон мактабимда ўқитувчиликни давом эттирдим.\nМенинг ёшим 95 га етди. Етмишга кирганимда ҳам мактабимдан оёғимни узмадим. Саккиз нафар фарзандимни ўқитувчилик касби билан вояга етказдим. Бугун уларнинг бари ўқиган, ишли, уй-жойли. Муҳандис, қурувчи, тадбиркор. Менинг изимдан ўқитувчилик касбини танлаган ўғлим Абдулбоқи фан номзоди — олим.\nЙил ўн икки ой уйимдан табрикловчилар қадами узилмайди. Совға устига совға, меҳр устига меҳр, олам-олам иззату ҳурмат.\nКиши бир лаҳзада ҳам минг яшнаб, минг яшариши мумкин экан. Тошкентдаги байрам тантанасида шуларни ҳис қилдим. Буларнинг барчаси учун Президентимизга минг раҳмат!\nТурсунқул ЭРГАШЕВ, Иккинчи жаҳон уруши қатнашчиси, Нурота туманидан:\n— Ботаника боғида бўлиб ўтган Хотира ва қадрлаш байрами ҳеч қачон ёдимдан чиқмайди. Ҳамма мукофотлар бир бўлди-ю Президентимиз Шавкат Мирзиёев самимият билан қўлимни маҳкам қисиб сўрашгани бир бўлди. У киши ҳаммамизни ғалабанинг 73 йиллиги билан табриклади, узоқ умр тилади. Ҳа, айтмоқчи, мен билан кўришаётиб: «Соғлиқ қандай?» — деб сўради. Мен саҳнада рақсга тушаётган чаққон йигитларни кўрсатиб: «Ана шулардекман!» — дедим. «Доим соғ бўлинг», — деди. Бундай эътибордан, Президент мен билан шахсан сўрашганидан ғурурланиб кетдим. Ёдимда Президентимиз Сайловолди учрашувлари билан Нурота туманида бўлганида, мендан тумандаги аҳвол, кексаларимизнинг яшаш шароитини сўраган, одамларнинг яшаш шароити билан қизиққан эди. Бу сафар ҳам Президентимиз билан кўришиб, суҳбатлашиш бахтига муяссар бўлдим.\nБундан 73 йил аввал тенгқурларим қатори урушга борганман. Унинг даҳшатлари ҳали-ҳануз кўз олдимдан кетган эмас. Душман билан бўлган жангларда қанча-қанча дўстларимиз нобуд бўлди. Кўпчилигининг пешонасига ногиронлик қисмати битилди.\n1944 йили мина парчаси чап билагимнинг ярмини юлиб кетди. Кўп қон йўқотдим, дала госпитали жойлашган қишлоқ аҳолиси менга қон берди, оёққа тургунимча ҳолимдан хабар олишди. Фронтдан қайтиб, она-қишлоғимда эллик йил болаларга тарих фанидан дарс бердим. Фарзандларимни олий маълумотли, жамиятга нафи тегадиган қилиб тарбияладим.\nБайрам тантаналарида уруш йилларини эслатувчи куй ва мусиқалар янграгани, ҳарбий техникалар намойиш этилгани, ёшлар ҳарбий кийимларда юрганини кўриб, фронтдаги воқеаларни эсладик. Ҳаммамиз ҳам ҳаяжонга тушдик, кўзларимизга ёш келди. Кўрсатилган эътибор ва рағбатдан бошимиз кўкка етди. Юртимиз тинчлиги, осмонимиз мусаффолигига кўз тегмасин.\nРежеп ҚУРБАНМЕДОВ, Иккинчи жаҳон уруши қатнашчиси, Қорақалпоғистон Республикаси Тахиатош туманидан:\n— Энди Тошкент дегани жуда ўзгариб кетибди. Вой-бўй, бу осмонўпар бинолар, бу ободгарчиликларни умрим бино бўлиб, ҳеч ерда кўрганим йўқ. Ёшим 90 да, чарчаб қоламан-ов, девдим, йўқ, жудаям ҳурмат-иззатимизни жойига қўйишди. Бизни мошинада олиб юришди. Ётоқ жойларида ҳам ҳамма нарсани муҳайё қилиб беришди. Президентимиз Шавкат Мирзиёевнинг айтган гапларини эшитдингизми... Меҳр билан гапирди, бизни жуда ҳурматлаб гапирди, ҳарбий кийимдаги ёш йигит-қизлар бизни рақсга таклиф қилишди. Уларни кўриб ёшлигим эсимга тушди, фронтдаги дўстларимни эсладим. Қайта-қайта кўзимга ёш келди... Уруш йилларида айтилган қўшиқларимизни эшитиб, жуда ҳаяжонландим.\nМен 1943 йилда хизматга чақирилиб, Днепрни душманлардан озод қилиш пайтида оёғимдан жароҳат олганман. Ўша жанг майдонида ҳалок бўлган қанчадан-қанча қуролдош дўстларимни ҳеч қачон унутмайман.\nЯпон урушида қатнашганман, 1950 йилда қадрдон қишлоғимга қайтиб келдим.\nУрушдан қайтгач халқ хўжалигини тиклашда қатнашдим. 1984 йилгача тракторчилар бригадасини бошқардим. Биз уруш қатнашчиларига давлатимиз томонидан катта эътибор кўрсатиб келинмоқда. Ўтган йили Тахиатош шаҳридан менга уй совға қилинган эди. Бу йил, қаранг, Давлатимиз раҳбари томонидан 5 миллион сўм пул, тилла соат совға қилинди. Табрик мактуби ҳам олдик. Бунинг устига бизни Тошкентга — байрамга таклиф қилишди. Президент ҳар биримиз билан қучоқ очиб сўрашди. Бу кунлар ҳеч қачон ёдимдан чиқмайди. Тўғрисини айтсам, бунчалик эътибор, қадрлаш умримизга умр қўшади, бизга куч-қувват беради.\nМен ўзимни дунёдаги энг бахтли инсонлардан ҳисоблайман. Ёшлигимнинг энг гуллаган йилларини урушнинг қонли майдонларида ўтказган бўлсам, бунинг ҳаммаси Ватан учун, келажак учун эди. Оллоҳга беҳисоб шукур, менга мана шундай ёруғ кунларни кўриш насиб этди. Ўн нафар фарзандни тарбиялаб вояга етказдим, 45 невара, 75 эварам бор, бундан ортиқ бахт борми!\nБизни улуғлаганни Яратган ўзи кам қилмасин.


Тошкентда "Samsung” LED-телевизорларини ишлаб чиқариш бошланди - Anhor\nAnhor Все посты Тошкентда “Samsung” LED-телевизорларини ишлаб чиқариш бошланди\nТошкентда “Samsung” LED-телевизорларини ишлаб чиқариш бошланди\n24 Sentabr 2014\n“Zenith Electronics” МЧЖ қўшма корхонаси “Samsung” бренди остида LED-телевизорлар ишлаб чиқаришини йўлга қўйди. Корхонанинг расмий очилиш маросими 23 сентябрь куни бўлиб ўтди.\nМазкур лойиҳа Жанубий Кореянинг “Samsung Electronics” компанияси билан ҳамкорликда амалга оширилмоқда. Лойиҳа учун янги ускуна харид қилишга “Zenith Electronics” 2,9 млн доллар миқдорида маблағ сарфлади, дея хабар беради “UzDaily” нашри.\nТелевизорлар учун бутловчи қисмларнинг 35% Ўзбекистонда ишлаб чиқарилиши режалаштирилган. 2016 йилга келиб маҳаллийлаштириш даражаси 49% га етказилади.\nБугунги кунда корхонанинг ўзида электрон бошқарув платаси, олд панеллар, орқа қопқоқ, таглик ва пенопласт ўрамлар ишлаб чиқарилиши маҳаллийлаштирилган. Бундан ташқари, кооперация доирасида Ўзбекистон корхоналарида LED-телевизорлар ишлаб чиқариши учун зарур бўлган бошқа буюмлар ва аксессуарларни чиқариш ҳам ўзлаштирилди.\nҚайд этиб ўтамиз, ушбу лойиҳа Маҳаллийлаштириш давлат дастури доирасида амалга оширилди. Йил охиригача 9,9 минг дона тайёр маҳсулот чиқариш режалаштирилган, келаси йили ушбу рақам 10 минггача етказилади.\n2017 йилга келиб эса корхонада ишлаб чиқариладиган телевизорлар сонини 75 минг донага етказиш мўлжалланмоқда.\nБуёғи жуда оз қолди


Хорватия пойтахти Загребда Болқон давлатлари раҳбарларининг энергетика соҳасидаги ҳамкорликка бағишланган саммити иш бошлади.\n03 декабр 2020, Тошкент вақти: 19:25\nСаммитга Болқон минтақасининг 10 давлати раҳбарлари таклиф қилинган. Унда иштирок этаётган Россия президенти Владимир Путин Болқон давлатларини энергетика соҳасида Россия билан ҳамкорлик қилишга чақирди.\nУнинг таъкидича, Россия газини Қора денгиз тубидан Болгарияга етказиш лойиҳасидан Европа фойда кўради.\nДушанба куни В.Путин Қора денгиз иқтисодий ҳамкорлик ташкилотига аъзо давлатлар раҳбарлари билан учрашиш мақсадида Истанбулга боради.


Огоҳ бўлинг! Навоий шаҳрида фавқулодда ҳолат...\nЭртага, 23 июль куни Марказий ҳарбий округда Навоий шаҳридаги Куч ишлатар тузилмалар билан ҳамкорликда катта масштабдаги ўқув машғулоти ўтказилади.\nШаҳар хавфсизлигини таъминлаш бўйича қилинаётган бу машғулот Бунёдкор кўчаси ва унга туташ йўлларда тунги соат 20.30 дан 21.30 гача бўлиб ўтади.\n"Шу муносабат билан шаҳар аҳолисини хавотир олмасликка чақириб, йўлларда ҳарбий техникалар, хизмат машиналари ҳамда қуролли бўлинмалар ҳаракатланишида юзага келадиган ноқулайликлар учун олдиндан узр сўраймиз", дейилади Марказий ҳарбий округ матбуот хизмати хабарида.\nҳарбий машғулот Марказий ҳарбий округ\nЖамият 14/09, 17:07\nЖамият 19/08, 22:37\nЖамият 14/06, 11:06\nТермиздаги ҳарбий машғулотларда зирҳли техникалар сув остида ҳаракатланди (фото)


Наманганда эшак гўштини сотганлар ушланди » Sangzor.uz - Жиззах янгиликлар портали\nSangzor.uz - биз сизга яқинмиз! » Жамият » Наманганда эшак гўштини сотганлар ушланди\n1985 йилда Уйчи туманида туғилган фуқаро ўз тушунтириш хатида 2021 йил 16 октябрь куни сўйилган эшак гўштидан чиққан чиқиндиларини акасининг яшаш хонадонидан олиб, ушбу чиқиндихонага ташлаб кетганлигини маълум қилган.\nМазкур шахснинг акаси ёзган тушунтириш хатида 2021 йил 16 октябрь куни Наманган вилояти, Янгиқўрғон туманида жойлашган ҳайвон бозоридан 3 бош эшак ҳайвонини 580.000 сўмга сотиб олиб, яшаш хонадонига олиб келиб, ушбу эшакларни бир ўзи сўйган.\nЭшак гўштининг ички аъзоларини эса укасига ташлаб келишини айтганлигини маълум қилган.\nЭшак гўштини сотиб олган фуқаро ўз тушунтириш хатида Наманган шаҳрида жойлашган хайвонот боғида "экспедитор" лавозимида ишлаб келишини, у ҳайвонларга кунлик озиқ-овқат маҳсулотларини сотиб олиш билан шуғулланишини маълум қилган.\n2021 йил 16 октябрь куни танишидан 600.000 сўмга гўшт маҳсулотларини сотиб олган ва уларни ҳайвонот боғидаги ҳайвонларга беришини баён қилган.\n"Мазкур холат бўйича ҳозирда Наманган шаҳар ИИО ФМБ томонидан текширув ҳаракатлари давом эттирилмоқда",-дейилади хабарда.\nНаманганда 19 ёшли қиз ва унинг йигитига жинсий алоқа учун шароит яратиб берган қўшмачи аёл ушланди


Тошкент вилоятида ҳайдовчи катта ёшдаги пиёдани уриб кетди - UzNews.uz\nТошкент вилоятида ҳайдовчи катта ёшдаги пиёдани уриб кетди\n65 ёшли фуқаро мумкин бўлмаган жойдан ўтаётган бўлган.\n18 декабрь куни тахминан соат 21:00да 30 ёшли З.И. “Cobalt” русумли автомашинасида Пискент туманининг Қорасув-Бекобод йўналиши бўйлаб ҳаракатланиб, шу йўлнинг 21-километрида ўнг томондан чап томонга қараб йўлни кесиб ўтаётган 65 ёшли А.К.ни уриб юборган. Бу ҳақда ИИВ ҳузуридаги тергов департаменти хабар бермоқда.\nНатижада пиёда А.К. олган тан жароҳатлари билан Бўка туман марказий шифохонаси ётқизилган, бироқ кўрсатилган тиббий муолажаларга қарамасдан шифохонада вафот этган.\nМазкур ҳолат юзасидан Пискент туман ИИБ ҳузуридаги Тергов бўлими томонидан ЎзР ЖКнинг 266-моддаси 2-қисми (одам ўлимига олиб келган транспорт воситалари ҳаракати ёки улардан фойдаланиш хавфсизлиги қоидаларини бузиш) билан жиноят иши қўзғатилган.\n12 август, 17:51\n28 июль, 22:09


Россия: Муҳожирларга тил дарсими, ё дин дарси? - BBC News O'zbek\nРоссия: Муҳожирларга тил дарсими, ё дин дарси?\nImage caption Патриарх Кирилл ташаббуси билан муҳожирларга тил ўргатилмоқда\nРоссияда меҳнат муҳожирларига нисбатан ҳуқуқсизлик авжига чиққан бир пайтда кутилмаганда Рус Православ Черкови жамоаси юртдошларимизга бағрикенглик ташаббуси билан чиқди ва уларнинг мамлакатга мослашувига ёрдам беришга тайёрликларини билдирди.\nОммавий ахборот воситаларида Патриарх Кириллнинг инсонларга нисбатан бағрикенг муносабатда бўлиш лозимлигини билдирувчи сўзлари тез-тез янграй бошлади. "Биз бўлмасак, ким унда? Бу инсоният тараққиётининг замонавий босқичида барча эътиқодлилар ва дин йўлбошчиларига ташланган алоҳида чақириқдир", - деди Патриарх Кирилл Россияда ишлаётган меҳнат муҳожирларини тарбиялаш борасида.\n2010 йилда Патриарх ризоси ва Федерал Миграция Хизмати ташаббуси билан Россияда ҳамкорликдаги комиссия ташкил этилди.\nШу йилнинг апрель ойида эса Москва ва бутун Русь Патриархи Кирилл ва Федерал Миграция Хизмати раҳбари Константин Ромадановский ўртасида биргаликда ҳаракат қилиш келишуви имзоланди. Унга кўра, муҳожирларни мамлакатга мослашувида ёрдамлашиш, рус тили ва маданиятини ўрганишларига оид масалалар бўйича ҳамкорликда ишлаш дастури ишлаб чиқилди.\nЎтган уч ой давомида черковлар ҳузурида муҳожирлар учун рус тили курслари ташкил этилиб, марказий осиёлик меҳнат муҳожирларига рус тили ва маданияти, тарихидан бепул дарслар ўтказилиб келинмоқда.\nЧетдан қараганда, гўё меҳнат муҳожирлари учун ғамхўрлик қилиш бошлангандек. Аммо баъзи черковларда рус тили дарслари ўрнига христиан дини тарғиб этилмоқда.\nАсл мақсад нима?\n"Мен сиз билан сизнинг тилингизда гаплашаман, - дея мени қаршилади рус тили ўқитувчиси Ольга. - Биз муқаддас китоб ўқияпмиз, ўқувчиларимизнинг қизиқишлари баланд. Ўзбеклар билан ўз тилида гаплашиш тез тил топишишимизнинг осон йўли. Дарсларимизда билдикки, ўзбеклар Ислом ҳақида кам билар эканлар, Бу ҳам Худонинг инояти, қанча кам билишса, улар билан гаплашиш шунча осон".\nImage caption Россияга иш излаб келаётган кўпгина муҳожирлар рус тилини билмай қийналадилар\nЧерковлардаги дарсларга қўшимча, ўзбек тилига таржима қилинган "Ҳаёт китоби" бепул тарқатилмоқда.\nШу ойда Рус Православ Черкови ва Федерал Миграция Хизматининг Данилов монастирида ўтказилган навбатдаги йиғилишида ҳамкорликда ишлаш бўйича 65та келишув имзолангани таъкидланди. Маълумотларга кўра, айни пайтда мамлакатда муҳожирлар учун рус тили ўргатишга мўлжалланган жами 278та курс фаолият юритмоқда, шундан 93таси бепул курслардир.\n"Бу бепул ёрдамлар ортида бошқа мақсад бор, - дейди асли ўзбекистонлик мустақил консультант Раъно Ҳамроева. - Ночор инсонларнинг кучсизлигидан фойдаланувчилар ҳамма жойда топилади. Кейинги йилларда ишлашга келаётган ўзбекистонлик меҳнат муҳожирларининг аксар қисми рус тилини билмайдиган ёшлардир. Уларнинг ёшлиги ва билимсизлиги диний таъсирлар оқимига тушиб қолишига сабаб бўлиши мумкин".\nМосквада бу каби ҳоллар аллақачон кузатила бошланди. Черковларнинг биридаги бепул рус тили курсига қатнашаётган андижонлик қиз нафақат исмини, балки динини ҳам ўзгартирди.\n"Черковда ибодат қилишга авваллари киноларда кўриб қизиқардим, - деди Марина (аслида Марҳабо). - Бу ерга келгач, динга муносабатим ўзгарди. Ҳеч ким мажбурлагани йўқ, ўз хоҳишим билан динимни ўзгартирдим. Буни ота-онам ҳалигача билишмайди, айтмоқчи ҳам эмасман".\nФедерал миграция хизмати эса, айни пайтда черковлар қошида 12та рус тили курслари фаолият юритаётганини билдирди.\nФМХ раҳбари Ромадоновский бу борада шундай деди: "Демография - давомли мавзу. Унинг муаммолари ечимлари борасида бугун нимаики иш қилсак, бунинг натижасини 18-20 йилдан кейин кўришимиз мумкин. Зеро, Патриарх таъкидлаганидек, мамлакат бу муаммонинг радикал енгиш йўлини тўсиши керак"\n"Россияга фақат мамлакатимизга керакли одамлар келиши учун хизматимиз қўлидан келган барча чора-тадбирларни кўради", - деди ФМҲ раҳбари Константин Ромадановский.\nМеҳнат муҳожирларига рус тилини ўргатиш пардаси ортида афтидан жуда катта лойиҳалар мўлжалланган. Иеромонах Дмитрий Першиннинг берган маълумотига кўра, Миссионерлик комиссияси томонидан муҳожирлар учун бир неча тилларда қўлланмалар тайёрланган. Барча китоб ва қўлланмалар епархия бюджети ҳисобидан чоп этилиб, бепул тарқатилмоқда.


Қирғизлар Исроил хуружига қарши\n08 май 2021, Тошкент вақти: 18:45\nНамойиш иштирокчилари кўтариб олган бу ёзув ўзбекчага таржима қилинганда: "Исроиллик қонхўрларнинг қилиғи бошдан-оёқ фашизм, инсониятга қарши жиноятдир", деган маънони англатади.\nИсроилнинг Ғазода давом эттираëтган урушига қарши Бишкекда ўтказилган эҳтиросли норозилик намойишида юздан ортиқ одам иштирок этди.\n12 январ куни Бишкекдаги Горкий хиёбонига йиғилган юздан ортиқ норозиларга етакчилик қилган “Ақл, одоб, руҳ ва иймон” жамияти раиси Дуйшен ҳожи Абдулла ўғлининг айтишича, норозилар Қирғизистон президенти ва ҳукуматига мурожаат қилиб, халқаро ҳамжамият билан бир қаторда Исроилнинг Ғазодаги амалиётларини тўхтатиш ишига ҳисса қўшишга чақирди.\nМитингга юздан ортиқроқ одам йиғилганига қарамай, бу акциядаги эҳтирослар минг кишилик намойишларникидан кам бўлмади.\n- Мен Ғазода геноцид ва фашизм бўляпти, деб ҳисоблайман. Исроил ва Фаластин уришида мингга яқин фаластинлик нобуд бўлди. Исроил бу ҳудудда террорга қарши урушмаяпти, балки ўзи террорчи қаторида минглаб фуқароларни қирмоқда, деди митингда сўзлаган Қирғизистон Коммунистлар партияси раҳбари Клара Ажибекова.\nКекса журналист Ўрўзбек Дуйшекеев эса Исроилнинг Ғазодаги амалиёти бу урушдан манфаатдор бўлган ҳарбий саноат корчалонлари томонидан алангалатилганини айтди.\n- Улар Исроил халқи номини сотиб, бу урушни бошладилар. Уларга айтадиган гапимиз битта: урушни тўхтатинглар, Фаластин халқидан қўлингизни тортинг, деди кекса журналист.\nНамойишда кузатувчи сифатида иштирок этган ҳуқуқ ҳимоячиси Ақин Тўқталиев қирғиз ҳукуматига норозилик билдирди.Унинг айтишича, бу каби митинг Қирғизистон ҳукумати ташаббуси билан ўтказилиши лозим эди.\n“Негаки, - дейди ҳуқуқ ҳимоячиси, - бу митинг Исроил ва Ғазо ўртасидаги низога қаршигина эмас, балки дунёнинг қайси нуқтасида бўлмасин, урушга қарши чиқиш эди”.\nАйни пайтда Қирғизистонда Исроилнинг Ғазодаги ҳужумлари террорчиликка қарши қилинаётган мажбурий амалдир, деган фикр ҳам мавжуд. Бишкекдаги синагога раввини Арие Райхман ана шундай фикрловчилардан.\n- Афсуски, сўнгги пайтларда дунё террорчилик деб аталмиш тушунчага кўп дуч келмоқда. Яқин Шарқда, жумладан, Ғазода ҳам террорчилик ҳаракатлари кучайиб бормоқда. Исроил эса мана шу террорчиликка қарши қатъий кураш олиб бораётир, деди Арие Райхман.\nБишкекда ўтган митинг фаластинликларни қўлловчи сўнгги тадбир эмас.\nҚирғизистон Мусулмонлар иттифоқи 14 январ куни Бишкек шаҳри кўчаларида Ғазодаги уруш ҳақида фотокўргазма ўтказишни режалаштирган. Бу кўргазма 16 январдан бошлаб Қирғизистон масжидларида ҳам намойиш этилади.\nМусулмонлар иттифоқи бу тадбир ниҳоясида АҚШ ҳамда Исроил байроқлари ёндирилишини ҳам айтиб ўтдилар.\nБундан аввалроқ Қирғизистон Мусулмонлар иттифоқи БМТ, Европа Иттифоқи, АҚШ, Россия, Хитой ва Германия раҳбарларига Ғазодаги зиддиятга тезкорликда барҳам бериш талаби билан мурожаат жўнатган эди.


САЙЛОВЛАР ХАЛҚАРО ТАЛАБЛАР АСОСИДА ЎТДИ » Жиззах ҳақиқати газетаси расмий сайти\nЖиззах ҳақиқати газетаси » Сиёсат » САЙЛОВЛАР ХАЛҚАРО ТАЛАБЛАР АСОСИДА ЎТДИ\nЭрта тонг.Қишнинг аёзи сезилиб турибди. 22 декабрь тонггини юртдошларимиз илиқлик билан қаршиладилар. Вилоятимиздаги 519 та сайлов участкалари эрталабдан сайловчилар билан гавжумлаша бошлади. Ўзбекистон Республикаси Қонунчилик палатаси ва маҳаллий Кенгашларга ўтказиладиган сайловлар ана шундай кўтаринкиликда бошланди.\nБежирим кийинаётган Низомиддин отани кўрган Искандаражабланиб бобосига юзланди:\n—Тинчликми, бобожон?Бугун маърака йўқ эди-ку?\n—Э,бугун маъраканинг энг каттаси. Бўлақолинглар, келинни ҳам чақир, бирга борамиз.\nОтахон шундай деди-дасайлов участкаси томонотланди. Унинг ортидан оила аъзолари, қўни-қўшнилар ҳам йўлга тушдилар.\nТошлоқлик Низомиддин ота Абдусамадов Жиззах шаҳридаги 6-умумтаълим мактабида жойлашган 22-сайлов участкасига етиб келганида тонг энди ёришаётган эди. Соат 8.00. Тошлоқ маҳалла фаоллари, сиёсий партияларнинг вакиллари, сайловчилар иштирокидаги йиғинни участка сайлов комиссияси раисиБувинисо Тожибоева қисқача кириш сўзи билан очиб, овоз бериш жараёни бошланганлигини маълум қилди. Ўзбекистон Республикаси Давлат мадҳияси янграганидан сўнг сайловчилар бирин-кетин сайлов участкасига кириб келдилар.\n—Ёшим 80 да,—дейди Низомиддин ота. —Ҳаётим давомида жуда кўп маротаба сайловларда иштирок этдим. Бу йилги сайловларга тайёргарлик ҳам, муносабат ҳамбошқача бўлди. “Янги Ўзбекистон—янги сайловлар” шиори остидаги сайловлар кўппартиявийлик, муқобиллик асосида ўтказилмоқда. Ҳар бир сайловчига Ватанимиз равнақи, халқимиз фаровонлиги, юртимиз тинчлиги учун кимга ишонч билдирилишини эркин танлаш имкони берилди. Шукурлар бўлсинки, юртимиз тинч, осмонимиз мусаффо. Шундай дориломон замонда, адолатли давлатда яшаш насиб этганлигидан бахтиёрман.\nЭрталабдан фуқаролик бурчлариниадо этишга ошиқаётган сайловчиларнинг орти кўринмайди. Улар орасида ёшлар, кексалар, хотин-қизлар бор.Шахзод Сарваров “Суғдиёна” профессиолнал футбол клубининг матбуот котиби. Бу йилги сайловда у илк бор овоз бериш ҳуқуқига эга бўлди.\n—Бугун ҳаётимда унутилмас воқеа,—дейди Шахзод. —Чунки мен тенгқурларим қатори конституцион ҳуқуқимдан фойдаланган ҳолда илк бора сайловда иштирок этаяпман. Президентимиз биз ёшлар учун барча имкониятларни яратиб бераяпти. Бу барчамизни Ватанимиз равнақи, халқимиз фаровонлиги йўлида тинимсиз изланишга, етук мутахассис бўлиб етишгач бор куч-қудратимизнимамлакатимиз иқтисодиётини янада юксалтириш йўлида сафарбар этишга чорлайди.\nШу куни вилоят ҳокими, Ўзбекистон Республикаси Олий Мажлиси сенати аъзоси Эргаш Салиев ҳам мазкур сайлов участкасига ташриф бюрди. Сиёсий жараённинг иштирокчиси бўлганвилоят ҳокимимаъқул кўрган номзодига овоз берди. У овоз бериш жараёнидабир гуруҳ сайловчилар билан самимий мулоқотда бўлди.\n–Мамлакатингизда ўтказилаётган сайловларда тўртинчи бор иштирок этаяпман,—дейди италиялик халқаро кузатувчи Мария Людовика. —Ҳар гал мазкур сиёсий жараёнда иштирок этаётганлар юзида табассум кўраман. Буни мен халқингизнинг эртанги кунга бўлган қатъий ишончининг белгиси деб биламан. Сайлов қонунчилигига киритилган ўзгартиш ва қўшимчалар бу йилги сайловларни том маънода янгича руҳда ташкил этиш имконини берди. Сайловларда сиёсий партиялар, ҳар бир фуқаронинг очиқ ва тенг ҳуқуқли иштироки таъминланган. Улар учун умумэътироф этилган халқаро ҳуқуқ нормалари ва тамойилларига мос шароитлар яратилган. Сайлов участкаларида бўлиб, жараённи кузатдим ва ҳамма жойда сайловлар қонунчиликка тўлиқ риоя қилинган ҳолда ўтганига гувоҳ бўлдим. Гендер тенглиги масаласи билан боғлиқ бир фактни ибрат сифатида қайд этишни истардим: Ўзбекистон Республикаси Сайлов кодексига асосан депутатликка номзодлар орасида хотин-қизлар умумий миқдорнинг 30 фоизидан кам бўлмаслиги белгилаб қўйилган. Бу мамлакатда хотин-қизлар ҳуқуқларини таъминлашга устувор аҳамият қаратилаётганлигидан далолат.\nСайлов тўғрисидаги қонунларда оғир бетоблиги ёки бошқа сабабларга кўра овоз бериш биносига кела олмайдиган сайловчилар участка сайлов комиссиясига тегишли илтимос билан мурожаат этиш ҳуқуқига эга. 22-участка сайлов комиссиясига сайлов ҳуқуқидан фойдаланиш имкониятини яратиб беришни сўраган 23 нафарфуқароларнинг илтимослари қаноатлантирилди.\nШунитаъкидлаш керакки, сайлов жараёнида конунчиликда белгиланган барча талаблар асосида халқаро ва маҳаллий кузатувчилар иштирокини таъминлаш масалаларига алоҳида эътибор каратилди. Сайловларни бевосита кузатиб бораётган халқаро кузатувчилар унинг юксак савияда, халқаро стандартларга тўла мос равишда ўтаётганлигини эътироф этишди.\nЖиззах шаҳридаги барча сайлов участкаларида Ўзбекистон Республикаси Олий Мажлиси Қонунчилик палатаси ва маҳаллий Кенгашлар депутатлигига сайловлар юқори савияда, кўтаринки руҳда ўтди.\nСуратларда:сайлов жараёнларидан лавҳалар.


Иқтисодиётимиз ривожи, экспорт салоҳияти ошиши, аҳоли бандлиги таъминланиши каби муҳим вазифалар ижросида тўқимачилик ва енгил саноатнинг ўрни ниҳоятда катта. Шу боис мамлакатимизда мазкур соҳа равнақига жиддий эътибор қаратилиб, хориж инвестицияларини жалб этган ҳолда, янги қувватларни ишга тушириш, мавжудларини модернизациялаш бўйича йирик лойиҳалар ҳаётга татбиқ қилинаяпти. Президентимизнинг 2016 йил 21 декабрдаги “2017 — 2019 йилларда тўқимачилик ва тикув-трикотаж саноатини янада ривожлантириш чора-тадбирлари дастури тўғрисида”ги қарори ушбу йўналишдаги саъй-ҳаракатларни сифат жиҳатидан янги босқичга олиб чиқишга катта туртки бўлди. Сабаби, мазкур ҳужжатга мувофиқ, умумий қиймати 2,2 миллиард АҚШ долларилик 132 та инвестициявий лойиҳа амалга оширилаяпти.\nУларнинг тенг ярми чет эл сармоялари ва кредитлари эвазига молиялаштирилаяптики, бу эса хорижликларнинг саноатнинг ушбу жабҳаларига бўлган қизиқиши юқорилигидан далолат беради.\nШу билан бирга, қиймати 450 миллион долларлик 50 та қўшимча лойиҳа ишлаб чиқилди. Уларнинг изчил ижроси тармоқда экспорт ҳажмини йилига 2,5 миллиард долларгача кўпайтириш, қўшимча равишда 25 мингта иш ўрни яратиш имконини бериши кутилаётгани қувонарлидир.\nХалқаро кўргазмаларнинг очилиш маросимида таъкидланганидек, чиндан ҳам, кейинги пайтда тўқимачилик ва енгил саноатнинг инвестициявий жозибадорлиги ортиб бормоқда. Бу, ўз навбатида, хорижлик сармоядорларнинг бизнес фаолиятини юртимиз билан боғлаш, ҳамкорликда замонавий ишлаб чиқариш корхоналарини ишга туширишга руҳлантирмоқда. Буни кўргазма қатнашчилари сони ўтган йилдагига нисбатан 35 фоиз ўсгани мисолида ҳам кўриш мумкин.\nДарҳақиқат, жорий йилги саноат форумларининг бирлашган экспозициясида дунёнинг 22 мамлакатидан 353 та компания энг сўнгги ва сара маҳсулотлари билан иштирок этаяпти. Кўргазмага ташриф буюрган киши пахта толасини чуқур қайта ишлаб, уни тайёр кийим-кечак ҳолига келтиргунга қадар қандай машина ва дастгоҳга эҳтиёж сезса, уларнинг ҳаммасини топади.\nБу эса тадбирларнинг ўта қизғин кечиши, томонлар ўртасида кўплаб шартномалар имзоланишида муҳим омил бўлаяпти. Бундай дейишимизнинг боиси биринчи кундаёқ аксарият ускуналарда “Сотилган” ёрлиқлари пайдо бўла бошлади.\n— Ўзбекистонда тўқимачилик ва енгил саноат корхоналарига энг замонавий ускуналарни татбиқ қилишга устувор аҳамият берилаяпти, — дейди Япониянинг “Tajima Industries Ltd.” компанияси раҳбари Хидеки Тажима. — Биз ушбу кўргазмаларда 11 йилдан буён мунтазам иштирок этиб, мустаҳкам ҳамкорликни йўлга қўйган тадбиркорлар фаолияти мисолида бунга кўп бора гувоҳ бўлганмиз. Шу боис бу гал юртингиз ишбилармонлари талаблари асосида иккита янги нақш тўқиш ускунасини тақдим қилаяпмиз. Улар кичик ва ўрта бизнес вакиллари учун мўлжалланган бўлиб, тезлиги ўта юқори, электрон бошқарув тизимига эга. Муҳими, роботлаштирилган бу ускуналар энг нафис гул ва нақшларни ҳам юқори сифатли қилиб тўқийди. Шу боис уларга қизиқиш катта.\nСоҳа мутахассисларининг айтишича, саноатнинг тикувчилик ва тўқимачилик жабҳаларида муваффақият қозониш учун -ишлаб чиқаришга янги ишланмаларни изчил жорий этиш талаб этилади. Йўқса, соғлом рақобат муҳитига дош бериш мушкул. Юртимиз тадбиркорларининг замонавий ускуналар, инновацион технологияларга бўлган эҳтиёжи йил сайин ортиб бораётганининг боиси ҳам шунда. Ушбу талабни қондириш мақсадида тўқимачилик машинасозлигида дунёда етакчи ҳисобланган компаниялар кенг жалб қилинаётгани янги-янги субъектларнинг пайдо бўлишига қулай муҳит яратаётир.\nКўргазмада намойиш этилаётган маҳсулотлар Ўзбекистонимизда енгил саноатнинг жадал суръатларда ривожланаётгани, унинг бугунги ютуқлари ва янги истиқболи ҳақида яққол тасаввур уйғотади. Чунки бу ерда юртимизда фаолият кўрсатаётган кўплаб замонавий корхоналар томонидан таклиф қилинаётган турфа хилдаги тикувчилик ва тўқувчилик маҳсулотлари ўзининг юқори сифати билан бемалол рақобатга кириша олади. Шу боис маҳаллий ишбилармонларга ажратилган бўлмалар хорижлик мутахассислар билан гавжум. Улар уч кун давомида юртимизда чет эллик инвесторлар учун яратиб берилган шарт-шароит ва қулайликлар ҳақида атрофлича маълумот олиш, табиий пахта матоларидан тайёрланган либосларни тўғридан-тўғри харид қилиш борасида келишувларга эришиш имкониятига эгалар.\nМазкур рукндаги бошқа мақолалар: « Валюта сиёсати: иқтисодий тараққиёт учун кенг имкониятлар эшиги очилди\tЎзбекистон – Қозоғистон бизнес-форуми »


Маъмур Саидқосимов: Ўзбекистонлик ҳакамлар Осиёда етакчи ўринларда боришмоқда\n17 март, 2019, 12:39 119\nЮртимизда малакали ҳакамлар тайёрлаш мактаби шаклланган.\nЎзбекистон футбол ассоциацияси мамлакатимизда ҳакамлик соҳасини ривожлантириш, малакали ҳакамларни тайёрлаш ва уларнинг савиясини мунтазам равишда ошириб бориш мақсадида бир қатор чора-тадбирларни амалга оширмоқда. Бунинг самараси ўлароқ, ўзбекистонлик ҳакамлар кўплаб халқаро нуфузли мусобақаларга доимий равишда таклиф қилинишяпти. Улар Жаҳон чемпионати, Осиё Кубоги, Осиё чемпионлар лигасидан ўрин олган ўйинларда муваффақиятли ишлаб келишмоқда.\nЎзбекистон футбол ассоциацияси Ҳакамлар ва назоратчилар департаменти директори Маъмур Саидқосимов бу ютуқларнинг ортида машаққатли меҳнат ётгани ҳақида айтиб ўтди.\n“Ўзбекистон футбол ассоциацияси томонидан ҳакамлик соҳасини ривожлантириш учун бир қатор чора-тадбирлар амалга ошириляпти. Жумладан, ҳакамларнинг малакасини ошириш мақсадида улар иштирокида турли семинарлар ўтказиб келинмоқда. Шунингдек, ҳар мавсум олдидан ҳакамлар жисмоний тестлар топширишади. Жисмоний тестлардан ўтолмаганлар мусобақаларга қўйилмайди. Бу эса ҳакамлар доимий равишда ўз устиларида ишлашлари кераклигини англатади. Шунингдек, ЎФА ёш ҳакамларни тайёрлаб боришга ҳам катта аҳамият қаратяпти. ЎФА Биринчи вице-президенти Умид Аҳмаджонов бу масалани шахсан назорат қилиб бормоқда. Ҳозирда Равшан Эрматовни бутун дунё танийди. У ўзининг меҳнати ва ҳаракати туфайли бутун дунёга ўзбек ҳакамлари қандай савияга эга эканлигини исботлаб берди. Равшан Эрматов ортидан бир қатор тажрибали ҳакамлар етишиб чиқмоқда. Бизнинг вазифамиз уларни ҳам Эрматов даражасига олиб чиқиш.\nЎтган йили ЎФА Биринчи вице-президенти Умид Аҳмаджоновнинг топшириғига асосан “Ёш ҳакамлар тайёрлаш мезонлари” тасдиқланди. Ана шу мезонлар асосида ёш ҳакамларни тайёрлаб боряпмиз. Бунинг натижасида ҳозирда кўплаб ҳакамларимиз мунтазам равишда халқаро мусобақалардан таклиф олишмоқда.\nЯнварь ойида БААда ўтган Осиё Кубогида ҳам мамлакатимиз вакиллари жуда яхши ишлашди. Равшан Эрматов ёрдамчилари Абдуҳамидулло Расулов ва Жаҳонгир Саидов билан биргаликда бир қатор муҳим ўйинларни, жумладан, финал учрашувини юқори савияда бошқарди. Бундан ташқари, ҳакамларимиз Осиё чемпионлар лигасидан ўрин олган мусобақаларда ҳам муваффақиятли ишлаб келишмоқда. Равшан Эрматовдан ташқари Валентин Коваленко, Ильгиз Танташев, Шерзод Қосимов, Азиз Асимов, Руслан Серазетдинов ҳам ўз гуруҳи билан Осиё қитъасининг клублар ўртасидаги нуфузли мусобақасида иш олиб боришяпти. Бундан ташқари, шу йилнинг 22-26 март кунлари U-23 Осиё чемпионати саралашидан ўрин олган учрашувлар бутун қитъамиз бўйлаб бўлиб ўтади. Ўзбекистонлик бир қатор ҳакамлар мазкур ўйинларни бошқариб бориш учун таклиф олишган.\nҚувонарлиси, аёл ҳакамларимиз ҳам эркаклар билар бир қаторда халқаро мусобақаларда муваффақиятли ишлаб келишмоқда. Уларнинг юқори савияси ОФК томонидан муносиб эътироф этиляпти. Эдита Миробидова, Зилола Раҳматова, Анна Сидорова, Кристина Середа кўплаб учрашувларда иш олиб боришди. Шунингдек, бўлғуси мусобақаларга ҳам таклиф қилинишган.\nБундан ташқари, 20-24 март кунлари Тошкентда ҳакамларимиз учун ФИФА семинари ўтказилади. Семинарни тажрибали ҳакам, ФИФА инструктори Валентин Иванов олиб боради. Семинар давомида ҳакамларимиз учун муҳим маълумотлар бериб ўтилиб, улар билан амалий машғулотлар ҳам ўтказилиши режалаштирилган.\nЎзбекистонлик нафақат истеъдодли ҳакамлар, балки тажрибали инструкторлар ҳам халқаро миқёсда фаолият олиб боришмоқда. Масалан, ФИФА инструктори сифатида ишлаётган Фарҳод Абдуллаевни кўпчилик яхши танийди. У ўтган йили Россияда ўтказилган Жаҳон чемпионатида, шунингдек, бу йил БААда ўтган Осиё Кубогида фаолият юритди. Бутун дунё бўйлаб ташкил қилинаётган турли семинарларда жаҳоннинг турли мамлакатлари ҳакамларига семинар ўткзмоқда. Ҳозирда ЎФА Ҳакамлар ва назоратчилар департаментида фаолият юритаётган Владислав Цейтлин ҳам инструкторлик бўйича таълим олим, бу йўналишда иш бошламоқда.\nШулардан келиб чиқиб айтиш мумкинки, ўзбекистонлик ҳакамлар, ҳакамлар назоратчилари ва инструкторлар ҳозирда Осиёда етакчи ўринда боришмоқда. Биз савияли мутахассисларимизни янада кўпайтириш учун бу йўналишдаги ишларимизни давом эттирамиз”, - деди Маъмур Саидқосимов.


00:00 / 09.03.2010 | eski savollar | 1480\nАссаламу алайкум ва рахматуллохи ва баракатух1Хурматли шайх хазратлари илтимос куйдаги саволимга далил, хужжат билан жавоб берсангиз. Акида ва шунга ухшаш маросимларда курбонликка аталган куйни номозхон одам суйган афзалми ёки беномоз одам хам суйса булаверадими?Бу саволни беришимдан максад, бир номозхон биродаримиз билан шу мавзу устида бахислашиб колгандим. У, беномоз одам хам суйса булаверади дейяпти. Агар суйишга номозхон кассоб топилмаганда эди, мен унинг фикрига кушилган булар эдим. Лекин хозирги кунда, яъни динимизга эркинлик берлган пайтда номозхон кассоб топиш мушкил иш эмас. Сиз бунга нима дейсиз?Ассаламу алайкум ва рахматуллохи ва баракатух.\nАқида деган маросим йўқ. Ақида дегани эътиқод дегани. Эътиқод марсим бўлиши мумкин эмас. Одам айтаётган ва ёзаётган гапини билиши лозим. Иккинчи хато “сиз нима дейсиз” дейишдир. Мен нима дейишим мумкин? Сиз менинг деганимни эмас, шариатнинг ҳукмини сўранг! Унда жавоб қуйидагича: Мусулмон, болиғ, оқил, эркак ва намозхон сўювчилар энг афзал сўювчилар ҳисобланадилар. Бу бенамоз сўйган ҳайвоннинг гўшти ҳаром бўлади дегани эмас. Балки, сўювчи намозхон бўлса афзал деганидир.


00:00 / 27.07.2010 | eski savollar | 2492\nАссалому алайкум ва рахматуллохи ва барокатуху! Мухтарам устоз! Сизга айрим саволлар билан мурожаат килишга изн бергайсиз. Саволларим «Саодати абадия. Том илми хол» китобидан:1-САВОЛ. Ибни Обидийн айтадики, ”Рукуъ тасбиҳида қалин “З” билан “азийм”, дейиладики, унинг маъноси Раббим буюкдир бўлади. Агар нозик ”Зе” билан “азим” дейилса, бундан Раббим менинг душманимдир, деган маъно чиқади ва намоз бузилади. Қуръон-и каримни лотин ҳарфларида ўрганиб ўқиган киши, бу уч ҳарфни бир-биридан ажрата олмаганлигидан унинг намози саҳиҳ бўлмайди.» Устоз хозирда купчилик намозни кирил алифбосидаги рисолалардан урганмокдалар. Табиийки, араб лахжасини укий олмайдиган, узлаштира олмайдиганларга уламоларимиз кандай тавсия ва фатволар берганлар. Агар юкоридаги фатвога караладиган булса, купчиликнинг рукусидаги тасбихи купол бузилган шаклда айтилмокда.2-САВОЛ. Магнитафон, компьютердан Қуръон-и каримни тинглаш, қорини тинглаш бўлмайди. Унга тўла ўхшашини тинглаш бўлади. Бундан Қуръон-и каримни тинглаш савобига эришиб бўлмайди. Чунки Қуръон-и каримни тиловат қилиш, яъни уни ўқиш, шуурли бир кишининг, Қуръон-и карим ўқишни биладиган бир кишининг ўқиши, дегани бўлишлиги “Радд-ул-мухтор”нинг беш юз ўн олтинчи саҳифасида кўрсатилгандир.Мухтарам устоз! Хозирда хаётимизда аудио ва видео ускуналардан кенг фойдаланилмокда. Ота-боболаримиз илгари чиройли овозда кироат киладиган корини эшита олмай армонда утганлар. Хозирда эса аудио ускунага машхур кориларнинг кироатлари ёзилган дискни ёки кассетани куйилса кифоя. Мазкур ускуналардан Куръони Карим тиловатини хушу ва эхтиром билан тинглаган киши Куръонни эшитганлик савобини оладими ёки юкоридаги фатвога биноан бу савобдан махрум буладими? 3-САВОЛ: «Саодати Абадия» китобининг 1-кисм, «Намознинг макрухлари» бобида куйидагилар ёзилган: «Расулуллоҳ с.а.в ва асҳоб-и киром намозларини наълин-и шарифлари билан ўқирдилар. Наълин, ости тери бўлган пойабзалдир. Ибни Обидийн намознинг макруҳларининг охирида марҳамат қиладиларки, “Намозни пайпок ёки маҳси билан ўқиш, ялангоёқ ўқишдан афзалдир. Шундай қилинса, яҳудийларга эргашмаган бўлинади. Ҳадис-и шарифда, “Яҳудийларга ўхшамаслик учун намозларни наълин кийиб ўқинглар”, деб марҳамат қилинди. Расулуллоҳ ва Асҳоб-и Киром кўчаларга кийиб чиққан пайпокларида намоз ўқирдилар. Уларнинг пайпоклари тоза бўларди ва Масжид-и набийкумда тўшанчалар тўшалган бўларди. Кир пайпоклар билан у ерга кирилмасди”. Пайпоқ кийиш суннат ўрнига ўтади. Агар пайпоғи ҳам нотоза бўлса ёки киядиган ҳеч нарсаси бўлмаса, тўпиқ суякларигача тушиб турадиган кийимда (шим ёки иштонда) намоз ўқиш яхши бўлади. Оёқлар ўралган ҳолда ўқилган намознинг савоби кўп эканлиги «Ҳалабий», «Барийка» ва «Ҳадийка» китобларида ҳам кўрсатилгандир.» Иктибос тугади.Устоз! Айрим уламолар Расулуллоҳ саллаллоҳу алайҳи васаллам оёқ яланг юрганлари, ул зоти шариф ҳам оёқяланг имомликка ўтганларини таъкидлашади. Илгари юкоридаги фатво укимасдан олдин мен хам оёк яланг укийверардим. Мен укиган китобларда сатри авратга бу шарт килинмаган, намознинг макрухларида хам таъкидланмаган бу масала. Мазкур фатвога одоб юзасидан, мустахаб булиши юзасидан амал килинса яхши буладими? Мазкур масалада батафсил тухталиб утсангиз. Чунки тарових намозларида масжид имомлари хам пайпоклар билан намоз укишни куп таъкидлашади. Пайпоксиз намоз укиш макрух эканлигини айтишади. Эътибор ва жавобларингиз учун рахмат!\n1. Имкони борича тўғри талаффуз қилишни йўлга қийишга уруниш лозим. 2. Савобни Аллоҳ таоло беради. Ҳар кимга ниятига ярашаб бўлади. Кўпчилик тирик қорилар овоз ёзиш асбоблариданги қироатчалик тўғри ва қоидали қироат қилса олмасликллари ҳамма биладиган ҳақиқат.3.


Деҳқон | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариДеҳқон\nБир деҳқон қўш ҳайдаб турган экан, подшонинг қушбегиси от миниб катта йўлдан ўтиб қолибди. Деҳқонга кўзи тушиб:\nДеҳқон эшитса ҳам ўзини эшитмаганга солиб, «хўш, жонивор!» деб ҳўкизларини қайтариб, ерни ҳайдай берибди. Бек: «Қулоғи карми бунинг, нега индамайди ёки бу чол мени писанд қилмаяптими», деб ўйлабди ва яна унга қаттиқроқ: «Ҳорманг!» дебди. Деҳқон бошини бир қимирлатиб, яна ишини давом эттираверибди. Бек ғазабланиб жўнаб кетибди. Қўрғонга бориб, хизматкорларига буйруқ берибди.\n— Боринглар, ўша деҳқоннинг қўлини орқасига боғлаб, шу ерга ҳайдаб келинглар!\n— Ассалому алайкум, бор бўлинг, бор бўлинг, — дебди. Бек:\n— Эй аҳмоқ чол, қўлинг орқангга боғланди, олдимга келдинг, энди ўлишингни билдинг. Далада икки марта «Ҳорманг», десам ҳам «Бор бўлинг», демадинг, — дебди.\n— Тақсир, ўша вақтда экадиган еримнинг оби-тоби жойида эди, бор бўлинг, дейишга ҳам вақтим йўқ эди. Бир тобидан қочмасин, дедим. Энди олдингизга келдим, қанча «бор бўлинг» керак бўлса, ола беринг — дебди.\n— Бир ботмон ердан қанча ғалла оласан? — дебди бек. Деҳқон:\nАна энди деҳқон бир ботмон ерни мўлжаллаб, тизза бўйи қилиб ҳайдатибди, тупроғини алмаштириб тобига келтирибди. Деҳқон ерга оқ жўхори экибди. Жўхорилар икки қулоқ бўлганда орасига лавлаги ҳам сепибди. Лавлаги дум тортибди, ҳар бир лавлаги тагига челак-челак гўнг солибди. Лавлаги барг чиқарганда, битта қўймай баргларини юлиб олибди. Жўхори ҳам етилиб шамол бўлса, такалаги бир-бирига урилиб шовиллай бошлабди. Лавлагининг ҳар биттаси кўзадай-кўзадай бўлиб етилибди. Деҳқоннинг ҳосили етилиб тайёр бўлибди. Бек ва амалдорлари келиб:\n— Шошманглар, ҳозир экинимнинг боласини олдинглар, онаси ҳали ерда ётибди, — дебди.\nБекнинг хизматкорлари лавлагини йиғиб олиб қарашса, ҳар қайсиси кўзадай-кўзадай келар эмиш. Уларни ўлчашса икки юз йигирма ботмон чиқибди. Бек деҳқон ўз мўлжалидан зиёда ҳосил олганини кўриб, аламига чидолмай, ғазабланиб:\n— Бу ҳосилнинг учдан бири қолдирилиб, қолгани қўрғонга олиб кетилсин! — деб буюрибди.\nУ отини миниб, қўрғон томонга қараб жўнабди. Деҳқон мўл ҳосил олиш йўлини билса ҳам, ўз меҳнатининг натижасидан маҳрум бўлиб қола берибди.\nКейинги → Кейинги: Канизак билан подшо


Халқ муносиб ва кучли лидер учун овоз берди - Ўзбекистон Янгиликлари\nДомой Ўзбекистон Халқ муносиб ва кучли лидер учун овоз берди\nХалқ муносиб ва кучли лидер учун овоз берди\nМамлакатимизда муқобиллик асосида ўтган Президент сайлов кампанияси ҳам ўз ниҳоясига етди. Мазкур сиёсий жараён халқимизнинг руҳи кўтаринки эканини, бирдамлик, ҳамжиҳатлик туйғуси баланд эканини кўрсатди. Энг муҳими, ҳеч ким сайловга бефарқ эмаслигига гувоҳ бўлдик. Бу кўп миллатли Ўзбекистон халқи давлатимиз томонидан олиб борилаётган ички ва ташқи сиёсатни, амалга оширилаётган туб демократик ислоҳотларни қўллаб-қувватлаётганининг амалдаги ёрқин намойишидир.\nБунинг асосий сабаби мамлакатимизда барча соҳаларда ўтказилаётган кенг кўламли ислоҳотлар, ўзгаришлар натижасида одамларимизда эркин фикрлаш, у ёки бу қарорларга, воқеликка эркин мустақил муносабат билдириш, мустақил танлов қила олиш имконияти тобора кучайиб бораётганида. Ҳақиқатан ҳам 2017 йилдан бошлаб Ўзбекистон ички ва ташқи сиёсатида кескин ўзгаришлар шабадаси эса бошлади. Иқтисодиёт эркинлашди, валюта конвертацияси эркин амалга оширила бошлади, матбуот ва виждон эркинлигига кенг йўл очилди, фуқароларнинг ҳуқуқий онги ва билимларини ошириш устувор вазифага айланди. Айнан ташқи сиёсат соҳасида мамлакатимизда охирги беш йилда залворли ютуқларга эришилди. Биринчи навбатда яқин қўшниларимиз билан қадимий дўстлик муносабатларимизни қайта тиклаш, ижтимоий-иқтисодий, маданий алоқаларимизни мустаҳкамлаш, халқаро ташкилотларда Ўзбекистон ўрнини сезиларли даражада кўтаришга эришилди. Ўзбекистон ЕОИИ га кузатувчи мақомида кирган бўлса, Туркий тилли давлатлар ҳамкорлик кенгашига тўлқонли аъзо бўлди. Жаҳон савдо ташкилотига аъзо бўлиш борасидаги музокаралар давом этмоқда.\nКейинги 5 йилда Ўзбекистонда ОАВни эркинлаштириш жараёнларини кузатиш давомида ушбу жараёнлар жадаллашганлиги ва ижобий характерга эга бўлаётганлигини кўриш мумкин. Энг аввало, сўз эркинлигини таъминлаш бўйича қонунчилик базаси такомиллаштирилди ва кейинги 5 йилда 12 та қонун ҳужжатлари, жумладан, 2018 йил апрелда Ўзбекистон Республикаси “Оммавий ахборот воситалари тўғрисида”ги Қонунига қатор ўзгартишлар киритилди. Шунингдек, 2017 йил 11 августда Ўзбекистон Республикаси Президентининг “Матбуот ва ахборот соҳасида бошқарувни янада такомиллаштириш тўғрисида”ги ва 2019 йил 2 февралда “Ахборот соҳаси ва оммавий коммуникацияларни янада ривожлантиришга оид қўшимча чора-тадбирлар тўғрисида”ги фармонлари қабул қилинди.\nОАВ – бугун ҳақиқий халқ овози, тўртинчи ҳокимиятга айланиб бормоқда. Балки, ҳали бу соҳаларда катта марраларга эришганимиз йўқдир, лекин эришган ютуқларни асло инкор этиш мумкин эмас. Ахир, бир неча йил илгари ҳам ОАВ соҳасидаги рақобатни кузатмасдик. Бугун журналистлар қаторида блогерлар ахборот маконида қаттиқ рақобат олиб боришмоқда. Агар 2019 йилда давлат ва нодавлат ташкилотлардаги ахборот хизматларининг манбалари – расмий веб-сайтлар, ижтимоий тармоқлардаги каналлар 559 тани ташкил этган бўлса, 2021 йилда бу рақам 2410 тага етди. Оммавий ахборот воситалари, жумладан, блогерларнинг танқидий чиқишларга вазирлик ва идоралар, ҳокимликларнинг ахборот хизматлари орқали тезкор муносабатлар билдириш амалиёти йўлга қўйилди. Бунинг тасдиғини давлат идоралари томонидан танқидий материалларга жавоб қайтариш кўрсаткичи 2018 йилда 12 фоизни ташкил этган бўлса, 2020 йил якунига кўра, қарийб 90 фоизга етгани мисолида ҳам кўриш мумкин.\nҲозирги вақтда Интернет журналистикаси ҳаётимизга тобора чуқур кириб бормоқда. Республикамизда фаолият юритаётган 1893 та оммавий ахборот воситасидан 638 таси ёки 33,7 фоизи Интернет нашрлари – веб-сайтлар сифатида рўйхатдан ўтган. Шу ўринда, мамлакатимизда сўз ва матбуот эркинлигини таъминлаш мақсадида оммавий ахборот воситаларини рўйхатдан ўтказишда барча жараёнлар инсон омилисиз, электрон шаклда амалга оширилаётгани бу йўлдаги яна бир муҳим қадам бўлганини қайд этиш зарур.\nСоҳада юксак малакали кадрлар тайёрлаш масаласи ҳам доимий эътибор марказида бўлиб келмоқда. Ўзбекистон журналистика ва оммавий коммуникациялар университети фаолият кўрсатмоқда, шунингдек, Тошкент давлат шарқшунослик университети, Самарқанд давлат чет тиллари институтида ҳам журналистика йўналиши бўйича кадрлар тайёрлаш, уларнинг малакасини хорижий давлатларда ошириш ишлари йўлга қўйилди. Шубҳасиз, матбуот ва ОАВ эркинлиги сайловларнинг холис, адолатли ўтишини таъминлашга хизмат қилди.\nБу сафарги сайловлар олдингиларидан тубдан фарқ қилади. Энг аввало, Сайлов кодексига киритилган ўзгартиришлар асосида сайлов кузнинг илиқ кунларида бўлиб ўтгани халқимизнинг кўнглидаги воқелик бўлди. Қаҳратон қиш — декабрь ойидан кўра, очиқ-сочиқ, қуёш тафти бор кунларда сайлов ўтказилиши ҳамма учун – сайловчилар, сайланувчилар, сайловларни ташкил этувчилар учун ҳам жуда қулайлик яратди. Муҳим сиёсий кампания буткул янгича сиёсий муҳитда, янги сайлов кодекси асосида ўтди. Ушбу сайловдаги фаоллик аввал ҳеч қачон кузатилмаган эди. Сайловчилар билан учрашувларда, тарғибот тадбирлари ва турли акцияларда ёшу-қари, эркагу аёллар бирдек фаол бўлди. Марказий сайлов комиссияси баёнотига таянган ҳолда айтадиган бўлсак, Ўзбекистон Президенти сайловида мамлакат бўйича сайловда иштирок этганлар 16 миллион 36 минг 914 нафар кишини ёки сайловчиларнинг 80,8 фоизини ташкил этди. Президент сайлови муносабати билан республиканинг дипломатик ваколатхоналари жойлашган мамлакатларда 54 та сайлов участкаси ташкил этилди. Шунингдек, ушбу мамлакатларнинг 128 шаҳрида, Ўзбекистон ваколатхоналари бўлмаган 11 мамлакатда 316 та муддатидан олдин овоз бериш кўчма нуқталари фаолият юритди. Шубҳасиз, адолат ва ошкоралик тамойилларига амал қилиш нуқтаи назаридан Ўзбекистонда ўтказилган Президент сайлови энг юқори халқаро меъёр ва нормаларга жавоб беради. Сайловда иштирок этувчилар сонининг ҳар доимгидан ошганлиги аҳолининг мавжуд сиёсатдан розилигининг аломати ҳисобланади. Янги сайловчилар – ёшлар ва янги фуқаролик олганлар ҳам ислоҳотлар давом этишидан манфаатдорлар. Бугун ҳамма Президент ислоҳотларидан ютди. Халқимизнинг тўйлари каби чинакам байрамга айланган сайловни кузатар эканман, фарзандларини етаклаб овоз бериш учун келаётган оилалар, келин-куёвлар, ёшлар ва нуронийларнинг кўзларида ҳаётидан, турмушидан розилик, тақдирига бўлган ишонч, бахтиёрликни кўрдим.\nЖамиятнинг устуни бўлган ўқитувчиларимиз, педагоглар ҳам ўз келажаклари учун овоз беришди. Олий таълим соҳаси вакили бўлганим учун бу масалага тўхталмасликнинг имкони йўқ. Зеро, таълим ва тарбия масаласи ҳар қандай жамият ривожининг устувор йўналиши саналади. Юрт фаровонлиги албатта таълимнинг қанчалик ривожланганлигига боғлиқ. Халқимизнинг асосий таянчи ва суянчи бўлган ёшларга билим бераётганимиздан, юқори билим ва малакага эга бўлган, рақобатдош кадрлар тайёрлашга йўналтирилган олий таълим соҳасида меҳнат қилаётганимиздан фахрланамиз. Дарҳақиқат, кейинги беш йилда олий таълимга қабул квотаси 3 баробар оширилиб, жорий йилда 182 минг нафардан зиёд ёшлар учун талаба бўлиш имконияти яратилди ва умумий қамров 4 йил аввалги 9 фоиздан 28 фоизга етказилди. 2016 йили Ўзбекистонда олийгоҳлар сони 77 та бўлган бўлса, 2021 йилда 141тага етказилди. Мамлакатимизда 2030 йилга қадар мактаб, лицей ва коллеж битирувчиларини олий таълим билан қамраб олиш даражаси 50 фоизга етказиш режаси бу борада янада катта ишлар амалга оширилишини англатади. Энг эътиборлиси, олий ва ўрта махсус таълим соҳаси вакиллари мажбурий меҳнатдан озод этилди, уларнинг ойлик маошлари 3-3,5 баравар оширилди.\nМуҳим сиёсий жараёнда барча партиялардан номзодлар иштирок этди. Сиёсий майдондаги янги ўйинчи – Экологик партия номзоди тўртинчи ўринни эгаллаб, ўзининг нималарга қодирлигини намойиш этди. Ҳар бир партия ўзининг бир-биридан фарқланувчи ғоявий мақсадларни тақдим этди. Гендер тенгликка риоя қилинди. Ўзбекистон ХДП ўз тарихида биринчи марта аёл номзодни кўрсатди. Тарғибот учун тенг имкониятлар берилди. ОАВ барча номзодларни тенг ракурсдан намойиш этди. Мисли кўрилмаган сўз эркинлиги муҳити кузатилди, фаол жамоат мунозаралари Интернет ва ижтимоий тармоқларда олиб борилди. Тарихда биринчи марта дебатларнинг иккита раунди ўтказилди. Маҳаллий ва хорижий кузатувчилар жиддий қонунбузарликлар бўлмаганини эътироф этишди. 1000 дан ортиқ халқаро кузатувчининг қатнашганлиги адолат ва қонунийликни таъминлашда қўл келди.\nСайловчи эса мамлакатдаги барқарорлик, оммабоп ислоҳотлар давомийлиги, қўшни давлатлар билан дўстона муносабатлар ва чуқур ўйланган ташқи сиёсат, миллий қадриятлар ва энг муҳими, кучли лидер учун овоз берди. Улар коммунистик ёки феодал ўтмиш, факт ва рақамларга таянмаган популистик чақириқларга қўшилмади.\nБу ниманинг белгиси? Гап шундаки, сўнгги йилларда Ҳаракатлар стратегияси доирасида Ўзбекистонда жамият ҳаётининг барча соҳаларида амалга оширилган изчил ва тизимли ислоҳотлар натижасида очиқ ва эркин, муқобиллик асосидаги сайловлар ўтказишга муваффақ бўлдик. Халқ ҳокимиятини мустаҳкамлаш, сайлов тизимини эркинлаштириш, фуқаролик жамияти институтлари, оммавий ахборот воситаларининг ролини ошириш борасида мисли кўрилмаган чора-тадбирлар ҳаётга татбиқ этилди. Бир сўз билан айтганда, ислоҳотлар натижасида мамлакатимизда ижтимоий давлат қуриш борасида улкан натижалар қўлга киритилди, юртимизда мутлақо янги ижтимоий-иқтисодий, сиёсий-ҳуқуқий, маънавий-маърифий муҳит шаклланди. Янгиланишлар нафаси кириб бормаган бирорта соҳа ва тармоқ, шаҳар, туман, қишлоқ ва маҳалла қолмади, десам, адашмаган бўламан. Бугун жонажон Ўзбекистонимиз улкан имконият ва амалий ишлар мамлакатига айланиб бормоқда.\nКейинги йиллардаги ўзгаришларни бутун жаҳон эътироф этмоқда. Яширишнинг ҳожати йўқ, чет элликлар унча мунчага мақтайвермайди. Янгиланаётган Ўзбекистондаги ўзгаришларни уларки эътироф этаяптими, демак бундан бир неча йиллар аввал бошланган ислоҳотлар натижадорлиги ҳатто чет элликлар назарига ҳам тушиб улгурибди. Ютуқларни, мавжуд жараённи борича гапирди улар. Пандемиядек ўта мураккаб ва синовли бир даврда Европанинг мана-ман деган давлатларида иш ўринлари кескин қисқармоқда. Демакки, оддий одамларнинг нон топиш имконияти камаймоқда. Бизда-чи?\nЎтган беш йил мамлакат ҳаётини, онгу тафаккуримизни буткул ўзгартириб юборди. Сиёсий, иқтисодий, маданий-маърифий жабҳаларда жадал янгиланиш жараёнлари кечмоқда. Одамлар ҳақ-ҳуқуқларини таниши, талаб қилиши, шунинг баробарида фуқаролик мажбуриятларини англаши, фикрини эмин-эркин ифода қилиши учун шароит яратилди. Халқни ўйлантираётган муаммолар тўлиб-тошиб ётгани яшириб ўтирилмади. Аёл ва қизлар, нуронийлар, ёшларга оид масалаларга энг устувор вазифа сифатида ёндашилмоқда. Бирор-бир йилт этган, халқимизнинг кўнглини кўтарган, унга таскин бўлган янгилик, эзгулик, хайрли амалий ташаббус борки, бари одамлар, кўпчилик, бутун ҳамюртларимиз билан бамаслаҳат тарзда жорий этилмоқда. Адашганларга, турли ёлғон ғояларга учиб, ер куррасининг оловли нуқталарига бориб қолганларга, уларнинг оилалари, норасида ва бегуноҳ фарзандларига бир эмас қайта-қайта ростмана меҳр кўрсатилмоқда. Хатоларни англаш, уларни тўғрилаш учун имкон берилмоқда. Оғир ижтимоий-иқтисодий муаммолар сабаб чет мамлакатларда нон топиш илинжида юрган мусофир ҳамюртларимиз ўз ҳолига ташлаб қўйилмаяпти. Уларнинг оғирини енгил қилиш учун ҳамма имкониятлар ишга солиняпти.\nҲа, бугун мамлакат равнақига муносиб ҳисса қўшганлар ҳам, оддий одамлар ҳам, мушкул аҳволга тушиб қолганлару хато йўлга кирганларга ҳам эътибор кўрсатилмоқда. Ҳеч ким меҳрдан бенасиб қолмаяпти. Бир оилани, рўзғорни рисоладагидек бошқариш, барини бадастур этиш, яна тартиб, интизом, одамгарчилик, инсонийлик, ўзликни унутмаслик осон эмас.\nЁши улуғларимиз ҳар куни дастурхон атрофида мамлакат етакчисини, юртга ризқ бераётган деҳқону миришкорларни, халқимизни, жонажон Ўзбекистонимизни Яратган ўз паноҳида асрасин, деб дуо қилишдан чарчашмайди. Эзгу тилакларда ҳикмат кўплиги бугунгидек мунаввар кунларда янада теран билинар экан.\nАҳамиятлиси, муносиб номзод учун берилган ҳар бир овоз замирида халқимизнинг хоҳиш-иродаси, орзу мақсадларининг ифодаси яшайди. Сайловда ёшларнинг фаол иштироки, уларнинг ўз сиёсий ва ҳуқуқий маданиятини намойиш этганлари ёш авлод қалбида она юрт тақдирига дахлдорлик ҳисси жўш ураётганининг яққол намунаси бўлди. Сайловнинг тарихий аҳамияти ҳам шундаки, халқимиз қалбан бирлашиб, ҳамжиҳатлик билан ўз тақдири, фарзандлари келажаги, оилалари фаровонлиги, энг асосийси юртимиз тақдирига бефарқ эмаслигимизни намойиш этди. Бу жаннатмонанд маконда яшаётган ҳар бир ватандошимизнинг овози, хоҳиш-иродаси муҳим эканини, инсоннинг қадр-қиммати, манфаатлари устувор бўлганини яққол кўрсатиб берган сайлов — ҳуқуқ ва эркинликларимизнинг юксак тантанасидир.\nфалсафа фанлари доктори, ТДИУ профессори\n2022 йил январь ойидан кучга кирган ўзгаришлар\nСолиқ солишда Маҳаллий ишлаб чиқарилган узум ва мева-резаворлардан тайёрланган табиий равишда ачитилган табиий вино (этил спирти қўшилмаган ҳолда) ва кўпикланадиган винонинг 1 далига акциз солиғи...\nҲар қандай инқилоб режасини романтиклар тузади, ақидапарастлар амалга оширади, унинг натижасидан...


22:26 / 08.02.2019 | Kevin Marvel | 1525\nАссалому алайкум! Ҳурматли Устозлар, мен ҳар тонг ўз вақтида бомдод намозини адо этаман. Намоз охирида дуо қилганда Аллоҳдан Ота-Онамни умрларини узоқ қилишини ва Ўз паноҳида асрашини сўрайман. Шу билан бирга гарчи улар тирик бўлсаларда Яратгандан ҳар намозимда уларни қабр, дўзах ва охират азобларидан халос этиб, жаннатий бўлишларини илтижо қиламан. Шу ишим тўғрими?\n- Ва алайкум ассалом! Бу иш нафақат тўғри, балки фарзанднинг вазифаси ҳам ҳисобланади. Умар ибн Хаттоб розияллоҳу анҳу ҳақида Хаттобнинг эшаги иймон келтирса келтиради, аммо Умар иймон келтирмайди – деган гап бўлган. Бир кун Расулуллоҳ соллаллоҳу алайҳи васаллам “Эй Роббим динни Умар ёки Амр билан қувватлантир” деб дуо қилдилар. Расулуллоҳ соллаллоҳу алайҳи васалламни қатл қилиш учун йлга чиққан Умар розияллоҳу анҳу уйига иймон келтирган ҳолатда қайтдилар. Шунинг учун фарзандлар доимо ота-онасинин ҳаққларига дуо қилишлари, ҳидоят топмасалар сабр қилишлари ва асло Аллоҳдан ноумид бўлмасликлари керак.\nЯқинда бир киши ота-онасини умрага олиб бориб келди. У 70 ёшга яқинлашсада зиёли, диёвий илмларни яхши эгаллаган инсон бўлсада пешонаси саждага текканини ҳеч кўрмаган эди. Фарзандлари доимо ота-онаси ҳаққида дуода бўлар, ўзи солиҳ деб билган кишилардан ҳақларига дуо сўрар эди. Куни кеча фарзанди Аллоҳнинг раҳмати нақадар чексиз эканлигини жўш уриб кўзида ёш билан айтиб берди. Минг бир хаёлда умрага бордик. Ҳавоси ота-онамга муносиб келармикин, қийинчиликка қолиб баъзилар каби бу ерларга нега келдим ўзи, иссиқ саҳро жойлар экан демасмикин. Икки ракъат намозига 100.000 ракъатни савобини насиб қилармикин деб келиб бундай улуғ жойларда қилинган бир гуноҳ ишнинг гуноҳи ҳам ўшанча даражада бўлади дейилган эди. Ўша гуноҳ билан ортга қайтмасмикин деган хавфда эдим. Мадина шаҳрига етиб боришимиз билан иккиси ҳам бетоб бўлиб қолишди. Аввалги хавфим янада зиёда бўлди. Кечқурун бир вақтгача уларни дори дармони муолажаси билан бўлиб, иккисини қолдириб ўз хонамга чиқиб кетдим. Эрталаб барвақт ҳолларидан хабар олиш учун кирганимда ота-онам йиғлаб туришган экан. Мени яна қўрқув босди. Ишқиб бу ерларга бекор келибмиз дейишмасин деб уларга қарадим, ҳолини сўрадим. Дадамнинг оғзидан чиққан сўз мени хушимдан кетказай деди. Менга қараб “Бугун туш кўрибман, тушимда Иброҳим алайҳиссаломни кўрдим. Ниҳоятда гўзал киши эканлар, оппоқ кийимда менга қараб хуш келибсиз деб илтифот кўрсатдилар” деди. Шунда банданинг гуноҳи ҳар қанча бўлса ҳам агар астойдил тавба қилса бир ондаёқ тушида пайғамбарларни кўрадиган мақомга чиқариб қўйишни шоҳиди бўлдим. Валлоҳу аълам!


Sony Xperia XA2 Plus смартфони кенгбурчакли камерага эга бўлди, сабаби селфи - Terabayt.Uz\nSony CES 2018 кўргазмасида илк бор Xperia XA2 сериядаги қурилмани намойиш қилганди, энди эса унинг қаторига яна бир модель Xperia XA2 Plus ҳам қўшилди. У ҳам катта ва қалин смартфон бўлиб чиқди, бироқ экраннинг кенгайтирилгани боис ром бироз кичрайган.\nSony Xperia XA2 Plus томонлар нисбати 18 га 9 бўлган Full HD+ ва Gorilla Glass 5 ҳимоя шишасига эга бўлган 6-дюймли дисплей билан таъминланган. Бу эса аппарат кенглигини XA2 Ultra билан таққослаганда 5 миллиметрга камайтирган. Қурилмани орқа томонидан қарасангиз линейкадошларидан фарқ қилмаганини кўрасиз. Смартфоннинг ичи ўша саккизядроли Snapdragon 630 процессори. Унинг частотаси 2.2 ГГц ва Adreno 508 графикасига эга. Хотира сиғими икки версияда бўлади. Яъни тезкор хотираси 4, ёки 6 ГБ, ички хотираси 32 ёки 64 ГБ бўлади, шунингдек microSD картасини ҳам қабул қилади. Слот алоҳида ўрнатилган, шу боис унга иккита SIM-карта қўйса бўлади.\nҚурилманинг ички томонида 23-мегапикселли Exmor RS сенсорли ва f/2.0. оптикаси билан асосий қўш камера ўрнатилган. Сезгирлиги 12 800 бирликкача бўлган ISO, ҳамда 4K-видеога эга. Олд камераси 8 мегапикселли 120 даражали кенг бурчакли обектив, диафрагмаси f/2.4. Селфига ҳаммаси сиғади.\nЎҚИНГ:ndroid P бета-версияси чиқди. Қайси смартфонларга уни ҳозироқ ўрнатиш мумкин?\nҚурилма 3580 мАч сиғимидаги аккумулятор билан таъминланган ва у Quick Charge 3.0 тезкор қувватлантиргичдан фойдаланади. Wi-Fi 5 ГГц, Bluetooth ҳам бор, NFC, бармоқ излари сканери ва қулоқчин ҳаммаси жойида. Ўлчами 157x75x9.6 мм бўлган аппаратнинг оғирлиги 205 грамм. Смартфон қора, кумиш, тилла ва яшил рангларда чиқарилади.\nSony Xperia XA2 Plus сотуви август ойида бошланади. Қурилманинг нархи айтилмаяпти, лекин 400 доллар атрофида бўлади, деган гаплар бор. Рақобатчилари ҳам етарли, чунки у ўтган йилги Хитой флагманлари даражасида.\nЎҚИНГ:Apple ёки Sony: жаҳоннинг энг кучли смартфонлари куч синашди\n#селфи учун смартфон # Xperia XA2 Plus


Ўзбекистон Ёзувчилар уюшмаси аъзоси, шоир Азим Суюн 1948 йил 22 февралда Пайариқ тумани Накурт қишлоғида дунёга келган.\nЎрта мактабда таҳсил олгач, Тошкент давлат университетининг журналистика факультетида ўқиган. Ғафур Ғулом номидаги адабиёт ва санъат нашриётида муҳаррир, Ўзбекистон Ёзувчилар уюшмаси бошқарувида масъул котиб, «Халқ сўзи» газетасида бўлим муҳаррири, «Ўзбекистон овози» ва «Голос Ўзбекистона» газеталари бош муҳаррири бўлиб ишлаган.\nУнинг ижоди ўтган асрнинг 60-йиллари охири ва 70-йиллар бошида бошланган. «Менинг осмоним» (1978) номли биринчи шеърлар тўплами билан китобхонларга танилган.\nШундан кейин шоирнинг ўнга яқин шеърий тўпламлари ва бир қатор достонлари чоп этилган. Жумладан, «Зарб», «Замин тақдири», «Хаёлот», «Зиё кўли», «Жавзо», «Олис тонглар», «Куйганим-суйганим», “Эй дўст” каби шеърий тўпламлари ўқувчиларнинг севимли китобларига айланган.\nАйниқса, унинг «Сарбадорлар» фожиаси, «Ўзбекистон», «Бир томчи сув денгизга айланган кеча ёки Иморат» каби достонлари машҳур.\nШоир «Ўзбекистон» достони ва бир туркум шеърлари учун Абдулҳамид Чўлпон номидаги биринчи халқаро мукофотга (1991) сазовор бўлган,.\nЎзбекистонда хизмат кўрсатган маданият ходими, таниқли шоир 2020 йил 9 март куни оламдан ўтди.\nАнғиз ўсган ерларда\nАнғиз ўсган ерларда отлар бевақт ўлмагай,\nЯхши бўлса аёллар эрлар юзи сўлмагай.\nҚайси юртда чинакам ботир бўлса йигитлар,\nЎшал юртнинг эллари ёвларга қул бўлмагай.\nОт минмаган от минса, чопа-чопа ўлдирар,\nБоғ кўрмаган боғ кўрса, пайҳон қилар, сўлдирар.\nҲушёр бўлгил, жон элим, элдай сақла элингни,\nЁвларингга йўл берсанг, поймонангни тўлдирар.\nБош кесилса, ёронлар, сочга мотам тутилмас,\nҚон қусилса, ёронлар, ичга сувдек ютилмас.\nҚай бир миллат тупроғин топтар экан маккор ёв,\nЎзлигин билганларнинг бахти асло бутунмас!\nАрғумоқларга мининг, ғолиб қилич ёр бўлсин!\nБу дунёда ҳар кимнинг ўз Ватани бор бўлсин!


Уч ойда 166 истеъмолчи электр тармоқларига ноқонуний улангани аниқланди\n12:15 / 21.04.2021\nЖорий йил I чорагида истеъмолчилар томонидан электр энергиясидан фойдаланишда қоидабузарликлар сонига аниқлик киритилди. “Ўзэнергоинспекция” матбуот хизмати маълум қилишича, бу қоидабузарликлар орқали етказилган зарар 1 млрд 825 млн сўмни ташкил қилган.\nИстеъмолчилар томонидан электр тармоқларига ноқонуний уланиш, электр энергиясидан қоидаларга зид равишда фойдаланиш ҳолатлари ҳамон кўп учрайди. Бу каби ҳолатларни аниқлаш ва уларга нисбатан тегишли чораларни кўриш бўйича жойларда ўрганишлар ўтказилди.\nХусусан, 2021 йил I чорагида жами 166та истеъмолчи томонидан электр энергиясидан фойдаланишда қоидабузарликларга йўл қўйиб, электр энергиясидан ноқонуний фойдаланиш ҳолатлари аниқланди.\nУшбу қоидабузарлик ҳолатлари юзасидан тизимга етказилган зарар бўйича жами 1 млрд 825 млн сўм электр энергияси миқдори қайта ҳисоб-китоб қилинди. Бугунги кунда “Ҳудудий электр тармоқлари” АЖ томонидан ундириш ишлари олиб борилмоқда.\n10:36 / 07.04.2021\n«Сотилган товар қайтариб олинмайди» ёзуви ноқонуний ҳисобланади - агентлик\n«Навоий ҳудудий электр тармоқлари корхонаси» бош директори ўзгарди